
Υποχρεώσεις αερομεταφορέων σχετικά με τα 

αρχεία επιβατών - προσαρμογή της νομοθεσίας 

στην Οδηγία (ΕΕ) 2016/681 και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός του παρόντος νόμου είναι η προσαρμογή της 
νομοθεσίας στην Οδηγία (ΕΕ) 2016/681 του Ευρωπαϊκού 
Κοινοβουλίου και του Συμβουλίου της 27ης Απριλίου 
2016 σχετικά με τη χρήση των δεδομένων που περιέ- 
χονται στα ονομαστικά αρχεία επιβατών (ΡΝΒ) για την 
πρόληψη, ανίχνευση, διερεύνηση και δίωξη τρομοκρα¬ 
τικών και σοβαρών εγκλημάτων (ΕΕ 1119). 

Άρθρο 2 

Πεδίο εφαρμογής 

(Άρθρα 1 και 2 παράγραφοι 1 και 2 της Οδηγίας) 

Οι διατάξεις του παρόντος νόμου εφαρμόζονται στη 
διαβίβαση από τους αερομεταφορείς των δεδομένων 
που περιέχονται στα ονομαστικά αρχεία επιβατών (ΡΝΚ- 
Ρ355ΘΠ9ΘΓ Π3ΙΤΙΘ ΓΘΟΟΓ0) πτήσεων εντός ή εκτός της Ευ¬ 
ρωπαϊκής Ένωσης (ΕΕ), οι οποίες προσγειώνονται σε, 


ή απογειώνονται από, ελληνικό έδαφος, καθώς και στην 
επεξεργασία, στη συλλογή, στη χρήση και διατήρηση, 
αλλά και στην ανταλλαγή των δεδομένων αυτών, με τα 
υπόλοιπα κράτη-μέλη. Η επεξεργασία των δεδομένων 
ΡΝΒ που συλλέγονται, σύμφωνα με τις διατάξειςτου πα¬ 
ρόντος νόμου, γίνεται μόνο για το σκοπό της πρόληψης, 
διερεύνησης και δίωξης τρομοκρατικών και σοβαρών 
εγκλημάτων, σύμφωνα με τα προβλεπόμενα στις περι¬ 
πτώσεις α', β' και γ' της παραγράφου 2 του άρθρου 8. 

Άρθρο 3 

Ορισμοί 

(Άρθρο 3 της Οδηγίας) 

Για τους σκοπούς του παρόντος νόμου ισχύουν οι εξής 
ορισμοί: 

α) «αερομεταφορέας»: επιχείρηση αερομεταφορών 
με ισχύουσα άδεια εκμετάλλευσης ή ισοδύναμο της 
τελευταίας που επιτρέπει την αεροπορική μεταφορά 
επιβατών, 

β) «Αεροπορική Αρχή»: η Αρχή Πολιτικής Αεροπορίας 
του άρθρου 1 του ν. 4427/2016, 

γ) «αποπροσωποποίηση μέσω κάλυψης των δεδομέ¬ 
νων»: η διαδικασία με την οποία ορισμένα στοιχεία των 
δεδομένων, τα οποία θα μπορούσαν να χρησιμεύσουν 
στην άμεση ταυτοποίηση του υποκειμένου, καθίστανται 
μη ορατά στους χρήστες, 

δ) «επιβάτης»: κάθε πρόσωπο, συμπεριλαμβανομέ¬ 
νων των μετεπιβιβαζομένων (ϊγβπβϊθγ) και διερχομένων 
(ΐΓ3η5ίΐ) προσώπων μιας πτήσης, που μεταφέρεται ή 
πρόκειται να μεταφερθεί με αεροσκάφος με τη συγκα- 

τάθεση του αερομεταφορέα, η οποία εκφράζεται με την 
καταχώριση του επιβάτη στον κατάλογο επιβατών. Στην 
έννοια του επιβάτη δεν περιλαμβάνονται τα μέλη του 
πληρώματος της πτήσης που εκτελεί το αεροσκάφος, 
ε) «Ονομαστικό Αρχείο Επιβάτη» ή «Ρ355θπ9θγ Νβιτιθ 
ΒθοοιτΙ» (ΡΝΒ): ταξιδιωτικός φάκελος κάθε επιβάτη, ο 
οποίος περιλαμβάνει τις απαραίτητες για την επεξερ¬ 
γασία και τον έλεγχο των κρατήσεων πληροφορίες 
από τους αερομεταφορείς που πραγματοποιούν την 
κράτηση ή συμμετέχουν στη μεταφορά για κάθε ταξίδι 
για το οποίο γίνεται κράτηση από το ίδιο το άτομο ή 
για λογαριασμό του, ανεξάρτητα από το αν ο φάκελος 
περιλαμβάνεται σε συστήματα κράτησης ή συστήματα 
ελέγχου αναχωρήσεων που χρησιμοποιούνται για τον 
έλεγχο επιβατών, πριν επιβιβασθούν στο αεροπλάνο ή 
ισοδύναμα συστήματα με τις ίδιες λειτουργίες, 
στ) «μέθοδος προώθησης» («ρυ5ή ιτίθΐήοοΙ»): η μέ¬ 
θοδος με την οποία οι αερομεταφορείς διαβιβάζουν 
δεδομένα ΡΝΡ του άρθρου 5 στη βάση δεδομένων της 
Μονάδας Στοιχείων Επιβατών, 
ζ) «πτήση εκτός της ΕΕ»: κάθε τακτική ή μη τακτική 
πτήση εκτελούμενη από αερομεταφορέα που αναχω¬ 
ρεί από τρίτη χώρα και προβλέπεται να προσγειωθεί 
στο έδαφος κράτους-μέλους ή αναχωρεί από το έδα¬ 
φος κράτους-μέλους και προβλέπεται να προσγειωθεί 
σε τρίτη χώρα, συμπεριλαμβανομένων, σε αμφότερες 
τις περιπτώσεις πτήσεων με τυχόν ενδιάμεσες στάσεις 
στο έδαφος κρατών-μελών ή τρίτων χωρών, 
η) «πτήση εντός της ΕΕ»: κάθε τακτική ή μη τακτική 
πτήση εκτελούμενη από αερομεταφορέα, η οποία ανα¬ 
χωρεί από το έδαφος κράτους-μέλους και προβλέπεται 
να προσγειωθεί στο έδαφος ενός ή περισσοτέρων από τα 
λοιπά κράτη-μέλη, χωρίς ενδιάμεσες στάσεις στο έδαφος 
τρίτης χώρας, 

θ) «σοβαρά εγκλήματα»: οι αξιόποινες πράξεις που 
αναφέρονται στο άρθρο 4, οι οποίες τιμωρούνται, σύμ¬ 
φωνα με το ελληνικό δίκαιο ή το δίκαιο κράτους-μέλους, 
με στερητική της ελευθερίας ποινή ή στερητικό της ελευ¬ 
θερίας μέτρο ασφάλειας διάρκειας τουλάχιστον τριών 
(3) ετών, 

ι) «συστήματα κράτησης»: το εσωτερικό σύστημα του 
αερομεταφορέα, στο οποίο συγκεντρώνονται δεδομένα 
ΡΝΡ για τη διεκπεραίωση των κρατήσεων, 
ια) «τρομοκρατικά εγκλήματα»: οι αξιόποινες πράξεις, 
όπως αυτές ορίζονται στις διατάξεις του άρθρου 187Α 
ΠΚ (άρθρα 1 έως 4 της απόφασης-πλαισίου 2002/475/ 
ΔΕΥ), 

ιβ) «δεδομένα ΑΡΙ» (Αάνθπεθ Ρ355 θπ9Θγ ΙπίοηπΒΐίοη): 
τα στοιχεία επιβατών που συλλέγονται από τους αερομε¬ 
ταφορείς και διαβιβάζονται στις αρμόδιες εθνικές αρχές, 
σύμφωνα μετά προβλεπόμενα στο π.δ. 53/2008 (Α' 84), 
ιγ) «περίοδος»: το χρονικό διάστημα είτε μεταξύ της 
τελευταίας Κυριακής του Μαρτίου και του τελευταίου 
Σαββάτου του Οκτωβρίου (θερινή περίοδος) είτε με¬ 
ταξύ της τελευταίας Κυριακής του Οκτωβρίου και του 
τελευταίου Σαββάτου του Μαρτίου (χειμερινή περίοδος) 
κάθε έτους, 

ιδ) «Μονάδα Στοιχείων Επιβατών»: η Υπηρεσία του 
άρθρου 6. 


Άρθρο 4 

Σοβαρά εγκλήματα 
(Παράρτημα II της Οδηγίας) 

Ως σοβαρά εγκλήματα κατά την έννοια της περί¬ 
πτωσης θ' του άρθρου 3, νοούνται οι εξής αξιόποινες 
πράξεις, οι οποίες τιμωρούνται, σύμφωνα είτε με τους 
ελληνικούς ποινικούς νόμους, όταν τη χορήγηση δεδο¬ 
μένων αιτείται η ελληνική Μονάδα Στοιχείων Επιβατών 
ή οι αρμόδιες αρχές του άρθρου 9, είτε με το δίκαιο του 
κράτους-μέλους που αιτείται τη χορήγηση δεδομένων 
ΡΝΒ, με στερητική της ελευθερίας ποινή ή στερητικό 
της ελευθερίας μέτρο ασφάλειας, διάρκειας τουλάχιστον 
τριών (3) ετών: 

α) συμμετοχή σε εγκληματική οργάνωση, 
β) εμπορία ανθρώπων και σωματεμπορία, 
γ) προσβολές κατά της γενετήσιας ελευθερίας και εκ¬ 
μετάλλευση της γενετήσιας ζωής ανηλίκων, πορνογρα¬ 
φία ή πορνογραφικές παραστάσεις ανηλίκων, 
δ) παράνομη διακίνηση ναρκωτικών και ψυχοτρόπων 
ουσιών, 

ε) παράνομη εμπορία και διακίνηση όπλων, πυρομα- 
χικών και εκρηκτικών, 

στ) δωροληψία ή δωροδοκία πολιτικών αξιωματού- 
χων, υπαλλήλων και δικαστικών λειτουργών, 
ζ) απάτη σε βάρος του Ελληνικού Δημοσίου και των 
οικονομικών συμφερόντων της Ευρωπαϊκής Ένωσης, 
η) νομιμοποίηση εσόδων από εγκληματικές δραστη¬ 
ριότητες και χρηματοδότηση της τρομοκρατίας, 
θ) εγκλήματα σχετικά με το νόμισμα, συμπεριλαμβα¬ 
νομένου του ευρώ, 

ι) ηλεκτρονικό έγκλημα και έγκλημα στον κυβερνο- 
χώρο, 

ια) εγκλήματα κατά του περιβάλλοντος, συμπεριλαμ¬ 
βανομένου του παράνομου εμπορίου απειλούμενων ζω¬ 
ικών ειδών και του παράνομου εμπορίου απειλούμενων 
φυτικών ειδών και φυτικών ποικιλιών, 
ιβ) διευκόλυνση της παράνομης εισόδου και διαμο¬ 
νής στην ελληνική επικράτεια υπηκόων τρίτων χωρών 
ή εξόδου από αυτή ή της παράνομης μεταφοράς τους, 
ιγ) ανθρωποκτονία με πρόθεση και βαριά σωματική 
βλάβη, 

ιδ) παράνομο εμπόριο ανθρώπινων οργάνων και 
ιστών, 

ιε) απαγωγή, παράνομη κατακράτηση και περιαγωγή 
σε ομηρία, 

ιστ) οργανωμένη και ένοπλη ληστεία, 
ιζ) παράνομη διακίνηση πολιτιστικών αγαθών, περι- 
λαμβανομένων αρχαιοτήτων και έργων τέχνης, 
ιη) παράνομη απομίμηση και πειρατεία προϊόντων, 
ιθ) πλαστογραφία δημόσιων εγγράφων και διακίνηση 
πλαστών δημόσιων εγγράφων, 
κ) λαθρεμπόριο ορμονικών ουσιών και άλλων αυξη¬ 
τικών παραγόντων, 

κα) λαθρεμπόριο πυρηνικών και ραδιενεργών ουσιών, 
κβ) βιασμός, 

κγ) εγκλήματα που υπάγονται στη δικαιοδοσία του 
Διεθνούς Ποινικού Δικαστηρίου, 
κδ) αεροπειρατεία και πειρατεία, 
κε) δολιοφθορά, 

κστ) εμπορία κλεμμένων οχημάτων, 
κζ) βιομηχανική κατασκοπεία. 

Άρθρο 5 
Δεδομένα ΡΝΡ 
(Παράρτημα I της Οδηγίας) 

Τα ονομαστικά αρχεία επιβατών (ΡΝΡ), στο μέτρο που 
έχουν συλλεχθεί από τους αερομεταφορείς, περιλαμβά¬ 
νουν τα εξής δεδομένα: 
α) κωδικό ανεύρεσης φακέλου ΡΝΚ, 
β) ημερομηνία κράτησης/έκδοσης εισιτηρίου, 
γ) προβλεπόμενη/ες ημερομηνία/ες ταξιδιού, 
δ) ονόματα, 

ε) διεύθυνση και στοιχεία επικοινωνίας (αριθμός τηλε¬ 
φώνου, διεύθυνση ηλεκτρονικού ταχυδρομείου), 
στ) όλα τα στοιχεία πληρωμής, στα οποία περιλαμβά¬ 
νεται και η διεύθυνση χρέωσης, 
ζ) πλήρες δρομολόγιο για το συγκεκριμένο φάκελο 
ΡΝΚ, 

η) πληροφορίες σχετικά με το πρόγραμμα τακτικού 
επιβάτη, 

θ) ταξιδιωτικό πρακτορείο/ταξιδιωτικός πράκτορας, 
ι) ταξιδιωτικό ιστορικό του επιβάτη, συμπεριλαμβα¬ 
νομένων των επιβεβαιώσεων κράτησης, του ελέγχου 
εισιτηρίων, πληροφοριών σχετικά με τη μη εμφάνιση 
του επιβάτη ή με την αγορά εισιτηρίου την τελευταία 
στιγμή, χωρίς κράτηση, 

ια) διαχωρισμένες/κατανεμημένες πληροφορίες ΡΝΚ, 
ιβ) γενικές πληροφορίες που περιλαμβάνουν όλες τις 
διαθέσιμες πληροφορίες για ασυνόδευτους ανηλίκους 
κάτω των δεκαοχτώ (18) ετών, όπως όνομα και φύλο 
του ανηλίκου, ηλικία, γλώσσα ή γλώσσες που ομιλεί, 
ονοματεπώνυμο και στοιχεία επικοινωνίας κηδεμόνα 
κατά την αναχώρηση και σχέση με τον ανήλικο, ονο¬ 
ματεπώνυμο και στοιχεία επικοινωνίας κηδεμόνα κατά 
την άφιξη και σχέση με τον ανήλικο, καθώς και τις δια¬ 
θέσιμες πληροφορίες για τον πράκτορα αναχώρησης 
και άφιξης, 

ιγ) πληροφορίες σχετικά με την έκδοση των εισιτηρίων, 
που περιλαμβάνουν τον αριθμό εισιτηρίου, την ημερο¬ 
μηνία έκδοσης, τα εισιτήρια απλής μετάβασης και τα 
πεδία αυτόματης αναγραφής ναύλου (ΑυΐοιηΒΐθό ΤίεΙ<θΐ 
Ρθγθ Ουοΐθ), 

ιδ) αριθμό θέσης και άλλες πληροφορίες για τη θέση, 
ιε) πληροφορίες για τη χρήση κοινού κωδικού, 
ιστ) όλες τις πλη ροφορίες για τις αποσκευές, 
ιζ) αριθμό και άλλα ονόματα ταξιδιωτών του φακέλου 
ΡΝΚ, 

ιη) τυχόν εκ των προτέρων συλλεχθέντα δεδομένα 
για τους επιβάτες (δεδομένα ΑΡΙ), μεταξύ άλλων, είδος 
εγγράφου, αριθμός εγγράφου, χώρα έκδοσης, ημερο¬ 
μηνία λήξεως ισχύος του εγγράφου ταυτότητας, ιθα¬ 
γένεια, επώνυμο, όνομα, φύλο, ημερομηνία γέννησης, 
αεροπορική εταιρεία, αριθμός πτήσης, ημερομηνία 
αναχώρησης, ημερομηνία άφιξης, αερολιμένας ανα¬ 
χώρησης, αερολιμένας άφιξης, ώρα αναχώρησης και 
ώρα άφιξης, 

ιθ) ιστορικό όλων των μεταβολών των δεδομένων ΡΝ Κ, 
που απαριθμούνται στις περιπτώσεις α' έως ιη'. 


ΚΕΦΑΛΑΙΟ Β' 

ΙΔΡΥΣΗ ΚΑΙ ΛΕΙΤΟΥΡΓΙΑ ΕΘΝΙΚΗΣ ΜΟΝΑΔΑΣ 

ΣΤΟΙΧΕΙΩΝ ΕΠΙΒΑΤΩΝ 

Άρθρο 6 

Μονάδα Στοιχείων Επιβατών 

(Άρθρα 4 και 20 της Οδηγίας) 

1. Στη Διεύθυνση Διαχείρισης και Ανάλυσης Πληρο¬ 
φοριών της Ελληνικής Αστυνομίας συνιστάται Τμήμα 
με τον τίτλο «Μονάδα Στοιχείων Επιβατών» (ΜΣΕ), με 
σκοπό την πρόληψη, ανίχνευση, διερεύνηση και δίωξη 
τρομοκρατικών και σοβαρών εγκλημάτων. Η αρμοδιό¬ 
τητα της ΜΣΕ εκτείνεται σε όλη τη χώρα. Το Τμήμα του 
προηγούμενου εδαφίου ορίζεται ως η εθνική Μονάδα 
Στοιχείων Επιβατών (ΜΣΕ). 

2. Η ΜΣΕ είναι αρμόδια για: 

α) τη συλλογή δεδομένων ΡΝΚ από τους αερομεταφο¬ 
ρείς, την αποθήκευση, την επεξεργασία και τη διαβίβασή 
τους ή του αποτελέσματος της επεξεργασίας τους στις 
αρμόδιες αρχές του άρθρου 9, καθώς και για τη διαβίβα¬ 
ση σε αυτές, σύμφωνα με όσα ορίζονται στην παράγρα¬ 
φο 6 του άρθρου 8, των πληροφοριών που λαμβάνονται 
από τις αντίστοιχες ΜΣΕ των άλλων κρατών-μελών, 

β) την ανταλλαγή τόσο των δεδομένων ΡΝΚ όσο και 
του αποτελέσματος της επεξεργασίας τους με τις ΜΣΕ 
άλλων κρατών-μελών και με την Ευρωπαϊκή Αστυνομική 
Υπηρεσία (ΕυτοροΙ), σύμφωνα με τα άρθρα 11 και 12 
αντίστοιχα. 

3. Το Υπουργείο Προστασίαςτου Πολίτη παρέχει κάθε 
χρόνο στην Ευρωπαϊκή Επιτροπή στατιστικά στοιχεία 
για τα δεδομένα ΡΝΚ, τα οποία δεν περιλαμβάνουν δε¬ 
δομένα προσωπικού χαρακτήρα.Τα στατιστικά στοιχεία 
περιλαμβάνουν τουλάχιστον τα εξής: 

α) το συνολικό αριθμό επιβατών για τους οποίους συλ- 
λέχθηκαν και ανταλλάχθηκαν δεδομένα ΡΝΚ, 

β) τον αριθμό των επιβατών που ταυτοποιήθηκαν για 
περαιτέρω έλεγχο. 

4. Η ΜΣΕ στελεχώνεται από αστυνομικό προσωπικό. 
Με κοινή απόφαση του Υπουργού Προστασίαςτου Πο¬ 
λίτη και του κατά περίπτωση αρμόδιου Υπουργού, μπο¬ 
ρεί να αποσπάται στη ΜΣΕ προσωπικό των αρμόδιων 
αρχών της παραγράφου 1 του άρθρου 9, με εξαίρεση 
τις δικαστικές και εισαγγελικές αρχές. Στο προσωπικό 
που αποσπάται στη ΜΣΕ εφαρμόζεται το πρώτο εδάφιο 
της παρ. 7 του άρθρου 27 του π.δ. 178/2014 (Α' 281), 
όπως εφαρμόζεται και για το αστυνομικό προσωπικό 
της. Με προεδρικό διάταγμα, που εκδίδεται ύστερα από 
πρόταση του Υπουργού Προστασίαςτου Πολίτη και, αν 
το διάταγμα ρυθμίζει και θέματα προσωπικού άλλων 
Υπουργείων και με πρόταση των συναρμόδιων Υπουρ¬ 
γών, εξειδικεύονται οι αρμοδιότητες και καθορίζονται 
τα μέσα λειτουργίας της ΜΣΕ, καθώς και τα προσόντα, 
οι υποχρεώσεις και τα καθήκοντα του προσωπικού της 
και ρυθμίζεται κάθε άλλο σχετικό θέμα. Με το προεδρικό 
διάταγμα του προηγούμενου εδαφίου και για τα θέματα 
που ορίζονται στο εδάφιο αυτό μπορεί να τροποποιού¬ 
νται οι ισχύουσες διατάξεις (καθώς και οι διατάξεις του 
παρόντος νόμου που αφορούν τη ΜΣΕ). 

5. Το Υπουργείο Προστασίας του Πολίτη ενημερώνει 
την Ευρωπαϊκή Επιτροπή για οποιαδήποτε τροποποίηση 
της λειτουργίας της ΜΣΕ. 

Άρθρο 7 

Υπεύθυνος προστασίας δεδομένων στη ΜΣΕ 

(Άρθρα 5 και 6 παρ. 7 της Οδηγίας) 

1. Η ΜΣΕ ορίζει μέλος του προσωπικού της με απο¬ 
κλειστική απασχόληση, ως υπεύθυνο προστασίας δε¬ 
δομένων για την εποπτεία της επεξεργασίας δεδομένων 
ΡΝΚ και την υλοποίηση των σχετικών διασφαλίσεων. 
Η επιλογή του υπεύθυνου προστασίας δεδομένων γί¬ 
νεται με κριτήριο τα επαγγελματικά του προσόντα και, 
ιδίως, τις ειδικές του γνώσεις στον τομέα της προστασίας 
δεδομένων. 

2. Ο υπεύθυνος προστασίας δεδομένων απολαύει 
πλήρους ανεξαρτησίας κατά την εκτέλεση των καθη¬ 
κόντων του. Επιπλέον, έχει πρόσβαση σε όλα δεδομένα 
που επεξεργάζεται η ΜΣΕ και στο πλαίσιο των αρμοδιο¬ 
τήτων του, επιλαμβάνεται όλων των ζητημάτων, τα οποία 
σχετίζονται με την προστασία δεδομένων προσωπικού 
χαρακτήρα. 

3. Τα υποκείμενα των δεδομένων έχουν δικαίωμα επι¬ 
κοινωνίας με τον υπεύθυνο προστασίας δεδομένων, ως 
ενιαίο σημείο επαφής για τη ΜΣΕ, σχετικά με όλα τα ζη¬ 
τήματα που συνδέονται με την επεξεργασία των οικείων 
δεδομένων ΡΝΡ, σύμφωνα με την ελληνική νομοθεσία. 

4. Η ΜΣΕ ενημερώνει, αμέσως, την Αρχή Προστασίας 
Δεδομένων Προσωπικού Χαρακτήρα για το όνομα, την 
ιδιότητα και τα στοιχεία επικοινωνίας του υπεύθυνου 
προστασίας δεδομένων και για κάθε τροποποίηση σχε¬ 
τικά με τα στοιχεία αυτά. 

5. Ο υπεύθυνος προστασίας δεδομένων ενεργεί ως 
σημείο επικοινωνίας με την Αρχή Προστασίας Δεδο¬ 
μένων Προσωπικού Χαρακτήρα και συνεργάζεται με 
αυτή για κάθε θέμα που σχετίζεται με την επεξεργασία 
προσωπικών δεδομένων. Αν ο υπεύθυνος προστασίας 
δεδομένων θεωρεί ότι η επεξεργασία οποιωνδήποτε 
δεδομένων δεν ήταν νόμιμη, μπορεί να παραπέμψει 
το θέμα στην Αρχή της Προστασίας Δεδομένων Προ¬ 
σωπικού Χαρακτήρα. 

Άρθρο 8 

Επεξεργασία των δεδομένων ΡΝΡ 

(Άρθρο 6 της Οδηγίας) 

1. Η ΜΣΕ συλλέγει τα δεδομένα ΡΝΡ, που διαβιβάζο¬ 
νται από τους αερομεταφορείς, όπως προβλέπεται στο 
άρθρο 10. Αν τα δεδομένα που διαβιβάσθηκαν από τους 
αερομεταφορείς περιλαμβάνουν και άλλα δεδομένα, 
πλην εκείνων του άρθρου 5, η ΜΣΕ τα διαγράφει αμέσως 
και μόνιμα μετά την παραλαβή τους. 

2. Η ΜΣΕ επεξεργάζεται τα δεδομένα ΡΝΡ μόνο για 
τους ακόλουθους σκοπούς: 

α) αξιολόγηση των επιβατών, πριν από την προγραμ- 
ματιζόμενη άφιξή τους στη Χώρα ή την αναχώρηση από 
αυτήν, προκειμένου να ταυτοποιηθούν τα πρόσωπα που 
πρέπει να εξεταστούν λεπτομερέστερα από τις αρμόδι¬ 
ες αρχές του άρθρου 9 και, εφόσον απαιτείται, από την 
Ευρωπόλ, σύμφωνα με το άρθρο 12, επειδή ενδέχεται 
να εμπλέκονται σε τρομοκρατικό ή σοβαρό έγκλημα, 


β) απάντηση, κατά περίπτωση, σε μία δεόντως αιτιο¬ 
λογημένη αίτηση που βασίζεται σε επαρκείς λόγους και 
απευθύνεται στη ΜΣΕ από τις αρμόδιες αρχές, για τη 
χορήγηση και την επεξεργασία δεδομένων ΡΝΡ, σε συ¬ 
γκεκριμένες περιπτώσεις, προς το σκοπό της πρόληψης, 
ανίχνευσης, διερεύνησης και δίωξης τρομοκρατικών 
πράξεων ή σοβαρών εγκλημάτων και γνωστοποίηση 
στις αρμόδιες αρχές ή, κατά περίπτωση, στην Ευρωπόλ 
των αποτελεσμάτων αυτής της επεξεργασίας, 

γ) ανάλυση των δεδομένων ΡΝΡ με σκοπό την επι- 
καιροποίηση ή τη δημιουργία νέων κριτηρίων που θα 
χρησιμοποιούνται στις αξιολογήσεις που διενεργούνται, 
σύμφωνα με την περίπτωση β' της παραγράφου 3, με 
σκοπό την ταυτοποίηση κάθε προσώπου, δυνάμενου να 
εμπλέκεται σε τρομοκρατικό ή σοβαρό έγκλημα. 

3. Κατά τη διεξαγωγή της αξιολόγησης της περίπτωσης 
α'της παραγράφου 2, η ΜΣΕ μπορεί: 

α) να αντιπαραβάλει τα δεδομένα ΡΝΡ με βάσεις δεδο¬ 
μένων, σχετικές με τους σκοπούς της πρόληψης, ανίχνευ¬ 
σης, διερεύνησης και δίωξης τρομοκρατικών πράξεων 
και σοβαρών εγκλημάτων, συμπεριλαμβανομένων των 
βάσεων δεδομένων για πρόσωπα ή αντικείμενα που ανα- 
ζητούνται ή για τα οποία υπάρχει σχετική καταχώριση, 
σύμφωνα με τις διεθνείς συμβάσεις, το ενωσιακό δίκαιο 
και την ελληνική νομοθεσία που ισχύει για τέτοιες βάσεις 
δεδομένων, ή 

β) να επεξεργαστεί τα δεδομένα ΡΝΚ, σύμφωνα με 
προκαθορισμένα κριτήρια. 

4. Κάθε αξιολόγηση των επιβατών, πριν από την 
προγραμματισμένη άφιξή τους στη Χώρα ή την ανα¬ 
χώρηση από αυτήν, σύμφωνα με τα προκαθορισμέ¬ 
να κριτήρια της περίπτωσης β' της παραγράφου 3, 
πραγματοποιείται χωρίς διακρίσεις. Τα προκαθορι¬ 
σμένα κριτήρια είναι στοχοθετημένα, αναλογικά και 
ειδικά.Τα εν λόγω κριτήρια καθορίζονται από τη ΜΣΕ, 
σε συνεργασία με την Αρχή Προστασίας Δεδομένων 
Προσωπικού Χαρακτήρα, και επανεξετάζονται, τακτι¬ 
κά, σε συνεργασία με τις αρμόδιες αρχές του άρθρου 
9 και την Αρχή Προστασίας Δεδομένων Προσωπικού 
Χαρακτήρα.Τα κριτήρια δεν βασίζονται στη φυλετική 
ή εθνοτική καταγωγή, στα πολιτικά φρονήματα, στις 
θρησκευτικές ή φιλοσοφικές πεποιθήσεις, στη συμμε¬ 
τοχή σε συνδικαλιστική οργάνωση, στην κατάσταση 
της υγείας, στη σεξουαλική ζωή ή στο σεξουαλικό 
προσανατολισμό ενός ατόμου. 

5. Κάθε θετικό αποτέλεσμα, που προκύπτει από αυτο¬ 
ματοποιημένη επεξεργασία δεδομένων ΡΝΚ, σύμφωνα 
με τα οριζόμενα στην περίπτωση α' της παραγράφου 2, 
ελέγχεται μεμονωμένα με μη αυτοματοποιημένα μέσα 
για να εξακριβωθεί αν είναι απαραίτητη η παρέμβαση 
της αρμόδιας αρχής του άρθρου 9. 

6. Η ΜΣΕ διαβιβάζει τα δεδομένα ΡΝΚ των προσώπων 
που έχουν ταυτοποιηθεί, σύμφωνα με την περίπτωση 
α' της παραγράφου 2, ή τα αποτελέσματα επεξεργασί¬ 
ας των δεδομένων αυτών, για περαιτέρω εξέταση στις 
αρμόδιες αρχές του άρθρου 9. Η ΜΣΕ διαβιβάζει τα δε¬ 
δομένα αυτά μόνο κατά περίπτωση και όταν έχει γίνει 
αυτοματοποιημένη επεξεργασία των δεδομένων ΡΝΚ, 
έπειτα από μεμονωμένη επανεξέταση με μη αυτοματο¬ 
ποιημένα μέσα. 

7. Η διατήρηση, επεξεργασία και ανάλυση των δεδο¬ 
μένων ΡΝ Η από τη ΜΣΕ πραγματοποιείται αποκλειστικά 
σε ασφαλή χώρο της ΜΣΕ. 

8. Οι συνέπειες των προβλεπομένων στην περίπτωση 
α' της παραγράφου 2 αξιολογήσεων των επιβατών δεν 
θίγουν το δικαίωμα εισόδου στην ελληνική επικράτεια 
προσώπων που απολαύουν του δικαιώματος της ελεύ¬ 
θερης κυκλοφορίας, σύμφωνα με τα προβλεπόμενα 
στο π.δ. 106/2007 (Α' 135), με το οποίο μεταφέρθηκε 
η Οδηγία 2004/38/ΕΚ. Οι συνέπειες των αξιολογήσεων 
σε σχέση με πτήσεις εντός της ΕΕ μεταξύ Ελλάδας και 
άλλων κρατών-μελών, στα οποία εφαρμόζεται ο Κανο¬ 
νισμός (ΕΕ) 399/2016 του Ευρωπαϊκού Κοινοβουλίου και 
του Συμβουλίου (ΕΕ Ε 77) πρέπει να συνάδουν με τον εν 
λόγω Κανονισμό. 

ΚΕΦΑΛΑΙΟ Γ' 

ΣΥΛΛΟΓΗ ΚΑΙ ΑΝΤΑΛΛΑΓΗ ΔΕΔΟΜΕΝΩΝ ΡΝΚ 

Άρθρο 9 

Αρμόδιες αρχές 

(Άρθρο 7 της Οδηγίας) 

1. Ως αρμόδιες αρχές, για να ζητούν ή να λαμβάνουν 
δεδομένα ΡΝΒ ή το αποτέλεσμα της επεξεργασίας των 
δεδομένων αυτών από τη ΜΣΕ, προκειμένου να εξε¬ 
τάζουν περαιτέρω τις πληροφορίες αυτές ή να λαμ¬ 
βάνουν τα απαραίτητα μέτρα πρόληψης, ανίχνευσης, 
διερεύνησης και δίωξης τρομοκρατικών ή σοβαρών 
εγκλημάτων, ορίζονται οι εισαγγελικές και οι δικαστι¬ 
κές αρχές, οι αρχές της περίπτωσης α' του άρθρου 2 
του π.δ. 135/2013 (απόφαση πλαίσιο 2006/960/ΔΕΥ), η 
Εθνική Υπηρεσία Πληροφοριών και η Αρχή Καταπολέ¬ 
μησης της Νομιμοποίησης Εσόδων από Εγκληματικές 
Δραστηριότητες. 

2. Το Υπουργείο Προστασίας του Πολίτη κοινοποιεί 
τον κατάλογο των αρχών της παραγράφου 1 και κάθε 
τροποποίησή του στην Ευρωπαϊκή Επιτροπή. 

3. Τα δεδομένα ΡΝΚ και τα αποτελέσματα της επεξερ¬ 
γασίας των δεδομένων αυτών, που λαμβάνονται από τη 
ΜΣΕ, μπορεί να υποστούν περαιτέρω επεξεργασία από 
τις αρμόδιες αρχές της παραγράφου 1 μόνο για τους 
συγκεκριμένους σκοπούς της πρόληψης, της ανίχνευσης, 
της διερεύνησης ή της δίωξης τρομοκρατικών πράξεων 
ή σοβαρών εγκλημάτων. 

4. Οι αρχές της παραγράφου 1 δεν λαμβάνουν ποτέ 
απόφαση που έχει δυσμενείς νομικές συνέπειες για 
συγκεκριμένο πρόσωπο ή το θίγει σημαντικά με μόνο 
κριτήριο το αποτέλεσμα της αυτοματοποιημένης επε¬ 
ξεργασίας δεδομένων ΡΝΚ. Σε κάθε περίπτωση, για τη 
λήψη τέτοιας απόφασης δεν λαμβάνεται υπόψη η φυ¬ 
λετική ή εθνοτική καταγωγή, τα πολιτικά φρονήματα, οι 
θρησκευτικές ή φιλοσοφικές πεποιθήσεις, η συμμετοχή 
σε συνδικαλιστική οργάνωση, η κατάσταση της υγείας 
και η σεξουαλική ζωή ή ο σεξουαλικός προσανατολισμός 
του ατόμου. 


Άρθρο 10 

Υποχρεώσεις των αερομεταφορέων 
όσον αφορά τις διαβιβάσεις δεδομένων 
(Άρθρο 8 της Οδηγίας) 

1. Οι αερομεταφορείς που πραγματοποιούν πτήσεις 
που προσγειώνονται στη χώρα ή απογειώνονται από 
αυτήν, υποχρεούνται να διαβιβάζουν με τη μέθοδο της 
«προώθησης» τα δεδομένα ΡΝΚ του άρθρου 5, τα οποία 
έχουν ήδη συγκεντρώσει κατά τη συνήθη πορεία των 
εργασιών τους, στη βάση δεδομένων της ΜΣΕ. Όταν η 
πτήση εκτελείται με κοινό κωδικό μεταξύ ενός ή περισ¬ 
σοτέρων αερομεταφορέων, η υποχρέωση διαβίβασης 
των δεδομένων ΡΝΚ όλων των επιβατών της πτήσης βα¬ 
ρύνει τον αερομεταφορέα που εκτελεί την πτήση. Όταν 
μία πτήση εκτός της ΕΕ περιλαμβάνει μία ή περισσότε¬ 
ρες ενδιάμεσες στάσεις στα αεροδρόμια διαφορετικών 
κρατών-μελών, οι αερομεταφορείς της παραγράφου 1 
διαβιβάζουν τα δεδομένα ΡΝΚ όλων των επιβατών στις 
ΜΣΕ όλων των ενδιαφερομένων κρατών-μελών. Το αυτό 
ισχύει και όταν μια πτήση εντός της ΕΕ περιλαμβάνει 
μία ή περισσότερες ενδιάμεσες στάσεις στα αεροδρόμια 
διαφορετικών μελών, αλλά μόνον όσον αφορά κράτη- 
μέλη τα οποία συλλέγουν δεδομένα ΡΝΚ από πτήσεις 
εντός της ΕΕ. 

2. Αν οι αερομεταφορείς έχουν συλλέξει εκ των προ- 
τέρων δεδομένα για τους επιβάτες (ΑΡΙ) που απαριθ- 
μούνται στην περίπτωση ιη' του άρθρου 5, αλλά δεν 
διατηρούν τα δεδομένα αυτά με τα ίδια τεχνικά μέσα 
όπως για τα άλλα δεδομένα ΡΝΚ, διαβιβάζουν και τα δε¬ 
δομένα αυτά στην ΜΣΕ με τη μέθοδο της «προώθησης». 
Σε περίπτωση διαβίβασης τέτοιων δεδομένων, όλες οι 
διατάξεις του παρόντος νόμου εφαρμόζονται και για τα 
δεδομένα ΑΡΙ. 

3. Οι αερομεταφορείς διαβιβάζουν τα δεδομένα ΡΝΚ 
με ηλεκτρονικά μέσα, χρησιμοποιώντας τα κοινά πρω¬ 
τόκολλα μετάδοσης και τους υποστηριζόμενους μορφό- 
τυπους δεδομένων του άρθρου 18, ως εξής: 

α) σε χρονικό διάστημα μεταξύ 48 έως 24 ωρών, πριν 
από τον προγραμματισμένο χρόνο αναχώρησης της 
πτήσης, 

β) αμέσως μετά το κλείσιμο της πτήσης, δηλαδή αφού 
επιβιβαστούν οι επιβάτες στο αεροσκάφος που ετοιμά¬ 
ζεται να αναχωρήσει και δεν είναι πλέον δυνατή η επι¬ 
βίβαση ή αποβίβαση επιβατών. Στην περίπτωση αυτή, 
οι αερομεταφορείς μπορούν να περιορίζονται στην επι- 
καιροποίηση των δεδομένων που διαβιβάστηκαν κατά 
την περίπτωση α'. 

4. Σε περιπτώσεις τεχνικής βλάβης, ή όταν πρόκειται 
για αερομεταφορείς που δεν εκτελούν πτήσεις εντός 
ή εκτός ΕΕ με συγκεκριμένο και δημοσιευμένο πρό¬ 
γραμμα και δεν διαθέτουν την αναγκαία υποδομή για 
να υποστηρίξουν τους μορφότυπους δεδομένων και τα 
πρωτόκολλα διαβίβασηςτου άρθρου 18, οι ανωτέρω δι¬ 
αβιβάσεις πραγματοποιούνται με κάθε άλλο πρόσφορο 
ηλεκτρονικό μέσο που εξασφαλίζει κατάλληλο επίπεδο 
ασφάλειας των δεδομένων. 

5. Όταν η πρόσβαση σε δεδομένα ΡΝΚ είναι αναγκαία 
για να αντιμετωπιστεί συγκεκριμένη και πραγματική 

απειλή σχετιζόμενη με τρομοκρατικές πράξεις ή σοβαρά 
εγκλήματα του άρθρου 4, οι αερομεταφορείς υποχρε- 
ούνται να διαβιβάζουν τα δεδομένα ΡΝΚ και σε άλλες 
χρονικές στιγμές, μετά από σχετικό αίτημα της ΜΣΕ. 

Άρθρο 11 

Ανταλλαγή πληροφοριών μεταξύ κρατών-μελών 

(Άρθρο 9 της Οδηγίας) 

1. Η ΜΣΕ, όταν πρόκειται για πρόσωπα που έχουν ταυ- 
τοποιηθεί, σύμφωνα με την περίπτωση α' της παραγρά¬ 
φου 3 του άρθρου 8, διαβιβάζει όλα τα συναφή και ανα¬ 
γκαία δεδομένα ΡΝΚ ή το αποτέλεσμα της επεξεργασίας 
τους, στις ΜΣΕ των άλλων κρατών-μελών, μόνον εφόσον 
πληρούνται οι προϋποθέσεις του δευτέρου εδαφίουτης 
παραγράφου 6 του άρθρου 8. Η ΜΣΕ, όταν λαμβάνει 
πληροφορίες για πρόσωπα ταυτοποιημένα από ΜΣΕ άλ¬ 
λου κράτους-μέλους, τα διαβιβάζει στις Αρμόδιες Αρχές 
σύμφωνα με το άρθρο 9 παράγραφος 1. 

2. α. Η ΜΣΕ μπορεί, αν χρειασθεί, να ζητήσει από ΜΣΕ 
άλλου κράτους-μέλους να της γνωστοποιήσει δεδομένα 
ΡΝΒ που διατηρεί στη βάση δεδομένων της και αυτών 
που δεν έχουν ακόμα αποπροσωποποιηθεί μέσω κάλυ¬ 
ψης στοιχείων των δεδομένων δυνάμει του άρθρου 14, 
καθώς επίσης, αν χρειάζεται, το αποτέλεσμα επεξεργα¬ 
σίας των δεδομένων αυτών, εάν έχει ήδη γίνει σύμφωνα 
με το άρθρο 8. Μια τέτοια αίτηση γνωστοποίησης αιτιο¬ 
λογείται δεόντως απάτη ΜΣΕ και μπορεί να θεμελιώνεται 
σε οποιοδήποτε μεμονωμένο στοιχείο δεδομένων ή σε 
συνδυασμό τέτοιων στοιχείων, ανάλογα με αυτό που η 
ΜΣΕ κρίνει απαραίτητο σε μια συγκεκριμένη υπόθεση 
πρόληψης, ανίχνευσης, διερεύνησης ή δίωξης τρομο¬ 
κρατικών ή σοβαρών εγκλημάτων. 

β. Αν αρμόδια ΜΣΕ άλλου κράτους-μέλους ζητεί από 
τη ΜΣΕ τη γνωστοποίηση δεδομένων της περίπτωσης 
α', η ΜΣΕ παρέχει τις ζητούμενες πληροφορίες το συντο¬ 
μότερο δυνατόν, εφόσον συντρέχουν οι προϋποθέσεις 
του δευτέρου εδαφίου της περίπτωσης α'. 

γ. Αν τα ζητούμενα δεδομένα έχουν αποπροσωποποι¬ 
ηθεί μέσω κάλυψης σύμφωνα με το άρθρο 14, η ΜΣΕ 
γνωστοποιεί τα πλήρη δεδομένα μόνον εφόσον εκτιμά- 
ται εύλογα ότι είναι αναγκαίο για το σκοπό του άρθρου 
2 και μόνον εφόσον εξουσιοδοτηθεί από Αρμόδια Αρχή 
όπως αναφέρεται στο άρθρο 14. 

3. Οι Αρμόδιες Αρχές του άρθρο 9 μπορεί να ζητήσουν 
απευθείας από τη ΜΣΕ άλλου κράτους-μέλους να τους 
γνωστοποιήσει δεδομένα ΡΝΚ που διατηρεί στη βάση 
δεδομένων της, μόνον όταν απαιτείται σε περιπτώσεις 
έκτακτης ανάγκης και υπό τις προϋποθέσεις της περί¬ 
πτωσης α' της παραγράφου 2. Οι αιτήσεις των αρμόδιων 
αρχών είναι αιτιολογημένες. Αντίγραφο της αιτήσεως 
αποστέλλεται πάντοτε στη ΜΣΕ. Σε όλες τις άλλες πε¬ 
ριπτώσεις, οι Αρμόδιες Αρχές υποβάλλουν τις αιτήσεις 
τους μέσω της ΜΣΕ. 

4. Σε εξαιρετικές περιπτώσεις, όταν η πρόσβαση σε 
δεδομένα ΡΝΚ είναι αναγκαία για να αντιμετωπιστεί 
συγκεκριμένη και πραγματική απειλή που έχει σχέση 
με τρομοκρατικά ή σοβαρά εγκλήματα, η ΜΣΕ έχει το 
δικαίωμα να ζητήσει από τη ΜΣΕ άλλου κράτους-μέ¬ 
λους δεδομένα ΡΝΚ σύμφωνα με την παράγραφο 5 του 


άρθρου 10. Υπό τις προϋποθέσεις του προηγούμενου 
εδαφίου η ΜΣΕ ζητεί από τον αερομεταφορέα δεδομένα 
της παραγράφου 5 του άρθρου 10 και τα χορηγεί στη 
ΜΣΕ άλλου κράτους-μέλους που τα έχει ζητήσει. 

5. Η ανταλλαγή πληροφοριών από τη ΜΣΕ και τις 
Αρμόδιες Αρχές, σύμφωνα με το παρόν άρθρο γίνεται 
αμελλητί, με τη χρήση των υφιστάμενων διαύλων συνερ¬ 
γασίας μεταξύ των Αρμόδιων Αρχών των κρατών-μελών 
και σε γλώσσα που χρησιμοποιείται για τον επιλεγόμενο 
δίαυλο. Στις περιπτώσεις έκτακτης ανάγκης, η ανταλλαγή 
πληροφοριών διεξάγεται μέσω του σημείου επαφής που 
ορίζεται για το σκοπό αυτόν από τη ΜΣΕ. Τα στοιχεία 
του σημείου επαφής και οποιαδήποτε αλλαγή σ' αυτά 
γνωστοποιούνται στην Ευρωπαϊκή Επιτροπή. 

Άρθρο 12 

Προϋποθέσεις πρόσβασης της Ευρωπαϊκής 

Αστυνομικής Υπηρεσίας (ΕυτοροΙ) σε δεδομέ¬ 
να ΡΝΚ 

(Άρθρο 10 της Οδηγίας) 

1. Η Ευρωπαϊκή Αστυνομική Υπηρεσία (ΕυΐΌροΙ), εντός 
των ορίων των αρμοδιοτήτων της και για την εκτέλεση 
των καθηκόντων της, μπορεί να ζητήσει δεδομένα ΡΝΚ 
ή το αποτέλεσμα της επεξεργασίας αυτών από τη ΜΣΕ. 
Η ανταλλαγή πληροφοριών διεξάγεται μέσω του ασφα¬ 
λούς διαύλου επικοινωνίας 5ΙΕΝΑ και σύμφωνα με τον 
Κανονισμό (ΕΕ) 794/2016 (ΕΕ ί 135 της 24-05-2016). Η 
γλώσσα, που χρησιμοποιείται στην αίτηση και κατά την 
ανταλλαγή πληροφοριών, είναι εκείνη που χρησιμοποι¬ 
είται για τον δίαυλο 5ΙΕΝΑ. 

2. Η ως άνω ανταλλαγή πληροφοριών μπορεί να πραγ¬ 
ματοποιηθεί με την υποβολή ηλεκτρονικής αίτησης στη 
ΜΣΕ, μέσω της Εθνικής Μονάδας ΕυτοροΙ, όταν η διαβί¬ 
βαση είναι απολύτως απαραίτητη για την υποστήριξη 
και την ενίσχυση της δράσης των κρατών-μελών για την 
πρόληψη, ανίχνευση ή διερεύνηση μιας συγκεκριμένης 
τρομοκρατικής πράξης ή ενός σοβαρού εγκλήματος, 
εφόσον εμπίπτουν στην αρμοδιότητα της ΕυτοροΙ, σύμ¬ 
φωνα με τα οριζόμενα στον Κανονισμό (ΕΕ) 794/2016. 
Η αίτηση πρέπει να περιέχει τους λόγους για τους οποί¬ 
ους η ΕυτοροΙ θεωρεί ότι η διαβίβαση δεδομένων ΡΝΚ 
ή των αποτελεσμάτων της επεξεργασίας δεδομένων 
ΡΝΚ συμβάλει σημαντικά στην πρόληψη, ανίχνευση ή 
διερεύνηση της σχετικής αξιόποινης πράξης. 

Άρθρο 13 

Διαβίβαση δεδομένων σε τρίτες χώρες 

(Άρθρο 11 της Οδηγίας) 

1. Οι Αρμόδιες Αρχές του άρθρου 9 αιτούνται, σύμ¬ 
φωνα με την προβλεπόμενη στην περίπτωση β' της 
παραγράφου 2 του άρθρου 8 διαδικασία, μόνο για 
συγκεκριμένη περίπτωση δεδομένα ΡΝΚ και το απο¬ 
τέλεσμα της επεξεργασίας των δεδομένων αυτών, που 
έχουν αποθηκευτεί από τη ΜΣΕ, σύμφωνα με το άρθρο 
14, προκειμένου σύμφωνα με τις κείμενες διατάξεις να 
τα διαβιβάσουν σε τρίτη χώρα και εφόσον: 

α) πληρούνται οι προϋποθέσεις του άρθρου 13 της 
απόφασης-πλαισίου 2008/977/ΔΕΥ του Συμβουλίου (ΕΕ 
Ε 350 της 30.12.2008) ή των αντίστοιχων εθνικών διατά¬ 
ξεων που ισχύουν για την προστασία των δεδομένων 

προσωπικού χαρακτήρα που τυγχάνουν επεξεργασίας 
στο πλαίσιο της αστυνομικής και δικαστικής συνεργα¬ 
σίας σε ποινικές υποθέσεις, 

β) η διαβίβαση είναι απαραίτητη για τους σκοπούς 
του άρθρου 2, 

γ) η τρίτη χώρα συμφωνεί να διαβιβάσει δεδομένα σε 
άλλη τρίτη χώρα, μόνον εφόσον αυτό είναι απολύτως 
αναγκαίο για τους σκοπούς του άρθρου 2 και μόνο με 
τη ρητή έγκριση της αποστέλλουσας Αρχής, 

δ) πληρούνται οι προϋποθέσεις του άρθρου 11. 

2. Οι διαβιβάσεις δεδομένων ΡΝΚ, χωρίς προηγούμενη 
έγκριση του κράτους-μέλους από το οποίο ελήφθησαν, 
επιτρέπονται, κατά παρέκκλιση των οριζομένων [στην 
παρ. 2 του άρθρου 13 της απόφασης-πλαισίου 2008/977/ 
ΔΕΥ], σε εξαιρετικές περιπτώσεις και μόνον εφόσον: 

α) η διαβίβαση των δεδομένων είναι αναγκαία για την 
αντιμετώπιση συγκεκριμένης και πραγματικής απειλής, 
που συνδέεται με τρομοκρατικές πράξεις ή σοβαρά 
εγκλήματα, εντός ενός κράτους-μέλους ή τρίτης χώρας, 
και 

β) η προηγούμενη έγκριση δεν είναι δυνατόν να λη- 
φθεί εγκαίρως. 

Το αρμόδιο για την παροχή της έγκρισης κράτος-μέλος 
ενημερώνεται χωρίς καθυστέρηση και η διαβίβαση κα¬ 
ταγράφεται δεόντως και μπορεί να υποβληθεί σε έλεγχο 
εκ των υστέρων. 

3. Τα δεδομένα ΡΝΡ διαβιβάζονται στις Αρμόδιες Αρ¬ 
χές των τρίτων χωρών, σύμφωνα με τις διατάξεις του 
παρόντος νόμου και μόνον όταν διασφαλίζεται ότι ο 
σκοπός της χρήσης τους από τους παραλήπτες συνάδει 
με τους όρους και τις εγγυήσεις των διατάξεων αυτών. 

4. Η Αρμόδια Αρχή, που διαβιβάζει δεδομένα ΡΝΒ, 
σύμφωνα με το παρόν άρθρο ενημερώνει κάθε φορά 
τον υπεύθυνο προστασίας δεδομένων της ΜΣΕ. 

ΚΕΦΑΛΑΙΟ Δ' 

ΠΡΟΣΤΑΣΙΑ ΔΕΔΟΜΕΝΩΝ 

Άρθρο 14 

Περίοδος διατήρησης και αποπροσωποποίηση 
των δεδομένων 
(Άρθρο 12 της Οδηγίας) 

1 . Η ΜΣΕ διατηρείτο δεδομένα ΡΝΚ, που διαβιβάζουν 
οι αερομεταφορείς, σε βάση δεδομένων που λειτουργεί 
σε αυτή για περίοδο πέντε (5) ετών μετά τη διαβίβασή 
τους. 

2. Έξι (6) μήνες μετά τη διαβίβαση της παραγράφου 
1, τα δεδομένα ΡΝΚ αποπροσωποποιούνται με την κά¬ 
λυψη των παρακάτω στοιχείων, που μπορούν να χρησι¬ 
μεύσουν για την άμεση ταυτοποίηση, του επιβάτη στον 
οποίο αναφέρονται: 

α) το όνομα (ή τα ονόματα), συμπεριλαμβανομένων 
των ονομάτων άλλων επιβατών που αναφέρονται στον 
φάκελο ΡΝΚ, καθώς και του αριθμού επιβατών που συ¬ 
νταξιδεύουν, οι οποίοι περιλαμβάνονται στον φάκελο 
ΡΝΚ, 

β) η διεύθυνση και τα στοιχεία επικοινωνίας, 

γ) όλα τα στοιχεία πληρωμής, στα οποία συμπεριλαμ- 
βάνεται η διεύθυνση χρέωσης, εφόσον περιλαμβάνουν 
πληροφορίες που μπορεί να χρησιμεύσουν για την άμε¬ 


ση ταυτοποίηση του επιβάτη στον οποίον αναφέρονται 
τα δεδομένα ΡΝΚ, ή άλλων προσώπων, 
δ) πληροφορίες σχετικά με το πρόγραμμα τακτικού 
επιβάτη, 

ε) γενικές παρατηρήσεις στο μέτρο που περιλαμβά¬ 
νουν πληροφορίες που μπορεί να χρησιμεύσουν για την 
άμεση ταυτοποίηση του επιβάτη στον οποίον αναφέρο- 
νται τα δεδομένα ΡΝΚ, 

στ) οποιαδήποτε δεδομένα ΑΡΙ που έχουν συλλεχθεί. 

3. Μετά την πάροδο του χρονικού διαστήματος της 
παραγράφου 2, η άρση της αποπροσωποποίησης, μέσω 
αποκάλυψης του συνόλου των δεδομένων ΡΝΚ, εγκρί- 
νεται μόνον εφόσον εκτιμάται εύλογα ότι είναι αναγκαία 
για τους σκοπούς της περίπτωσης β' της παραγράφου 2 
του άρθρου 8, έχει ενημερωθεί ο υπεύθυνος επεξεργασί¬ 
ας δεδομένων και έχει εγκριθεί από την κατά περίπτωση 
αρμόδια Δικαστική ή Εισαγγελική Αρχή. 

4. Τα δεδομένα ΡΝΚ διαγράφονται μόνιμα μετά την 
πάροδο του χρονικού διαστήματος της παραγράφου 1. 
Εξαιρούνται τα δεδομένα ΡΝΚ συγκεκριμένης υπόθεσης, 
τα οποία έχουν διαβιβαστεί και χρησιμοποιούνται από 
Αρμόδια Αρχή στο πλαίσιο έρευνας για την πρόληψη, 
ανίχνευση, διερεύνηση ή δίωξη τρομοκρατικών πράξε¬ 
ων ή σοβαρών εγκλημάτων και τα οποία διατηρούνται 
σύμφωνα με τις διατάξεις που καθορίζουν τις αρμοδιό- 
τητές της ή διέπουν τη λειτουργία της. 

5. Το αποτέλεσμα της επεξεργασίας, που προβλέπεται 
στην περίπτωση α' της παραγράφου 2 του άρθρου 8, 
διατηρείται από τη ΜΣΕ μόνο για όσο χρονικό διάστημα 
είναι απαραίτητο, ώστε να ενημερωθούν για την ύπαρ¬ 
ξη θετικού αποτελέσματος τόσο οι αρμόδιες αρχές όσο 
και οι ΜΣΕ των άλλων κρατών-μελών, σύμφωνα με την 
παράγραφο 1 του άρθρου 11. Αν μετά τη μεμονωμένη 
επανεξέταση που προβλέπεται στην παράγραφο 5 του 
άρθρου 8 με μη αυτοματοποιημένα μέσα, το αποτέλε¬ 
σμα μιας αυτοματοποιημένης επεξεργασίας αποδειχθεί 
αρνητικό, αυτό μπορεί να αποθη κευτεί για όσο χρονικό 
διάστημα δεν έχουν ακόμη διαγράφει τα σχετικά δεδο¬ 
μένα, σύμφωνα με την παράγραφο 4, προκειμένου να 
αποφευχθούν στο μέλλον ανακριβή αποτελέσματα από 
αυτοματοποιημένη επεξεργασία. 

Άρθρο 15 

Προστασία δεδομένων προσωπικού χαρακτήρα 

(Άρθρο 13 της Οδηγίας) 

1.0 επιβάτης του οποίου τα δεδομένα ΡΝΚ υπόκεινται 
σε επεξεργασία, σύμφωνα με τις διατάξεις του παρόντος 
νόμου, έχει ως υποκείμενο αυτών, κατά την ισχύουσα νο¬ 
μοθεσία για την προστασία των δεδομένων προσωπικού 
χαρακτήρα, τα εξής δικαιώματα: 
α) πρόσβασης, 
β) διόρθωσης, 

γ) διαγραφής και περιορισμού, και 
δ) αποζημίωσης και δικαστικής προστασίας, για κάθε 
παραβίαση των διατάξεων που διέπουν την προστασία 
των προσωπικών του δεδομένων. 

2. Η ΜΣΕ εφαρμόζει τα κατάλληλα τεχνικά και οργα¬ 
νωτικά μέτρα και διαδικασίες, ώστε να διασφαλίζεται 
ο απόρρητος χαρακτήρας της επεξεργασίας και το κα¬ 
τάλληλο επίπεδο ασφαλείας σε σχέση με τους κινδύ¬ 
νους που παρουσιάζουν η επεξεργασία και η φύση των 
δεδομένων. 

3. Οι διατάξεις του παρόντος νόμου δεν θίγουν την 
εφαρμογή άλλων υποχρεώσεων που προβλέπονται από 
την ισχύουσα νομοθεσία και βαρύνουν τους αερομετα¬ 
φορείς κατά την επεξεργασία δεδομένων προσωπικού 
χαρακτήρα και, ιδίως, τις υποχρεώσεις τους να λαμβά¬ 
νουν τα κατάλληλα τεχνικά και οργανωτικά μέτρα, ώστε 
να προστατεύονται η ασφάλεια και η εμπιστευτικότητα 
των δεδομένων προσωπικού χαρακτήρα. 

4. Η επεξεργασία δεδομένων ΡΝΡ που αποκαλύπτουν 
τη φυλετική ή εθνοτική καταγωγή, τα πολιτικά φρονή¬ 
ματα, τις θρησκευτικές ή φιλοσοφικές πεποιθήσεις, τη 
συμμετοχή σε συνδικαλιστική οργάνωση, την υγεία, τη 
σεξουαλική ζωή ή το σεξουαλικό προσανατολισμό ενός 
ατόμου απαγορεύεται. Αν παραληφθούν από τη ΜΣΕ 
δεδομένα ΡΝΡ που αποκαλύπτουν τέτοιους είδους πλη¬ 
ροφορίες, αυτά διαγράφονται αμέσως. 

5. Η ΜΣΕ διατηρεί τεκμηρίωση όλων των συστημάτων 
και διαδικασιών επεξεργασίας που τελούν υπό την ευθύ¬ 
νη της, η οποία περιλαμβάνει τουλάχιστον: 

α) το όνομα και τα στοιχεία επικοινωνίας της ΜΣΕ και 
του προσωπικού της, που έχουν επιφορτιστεί με την 
επεξεργασία των δεδομένων ΡΝΡ και τα διαφορετικά 
επίπεδα άδειας πρόσβασης, 

β) τα αιτήματα των Αρμόδιων Αρχών και των ΜΣΕ άλ¬ 
λων κρατών-μελών, 

γ) όλεςτις αιτήσεις και τις διαβιβάσεις δεδομένων ΡΝΡ 
προς τρίτη χώρα. 

Η ΜΣΕ καθιστά όλη την τεκμηρίωση διαθέσιμη, κα¬ 
τόπιν αιτήματος, στην Αρχή Προστασίας Δεδομένων 
Προσωπικού Χαρακτήρα. 

6. Η ΜΣΕ τηρεί για πέντε (5) έτη αρχεία καταγραφής 
τουλάχιστον για τις ακόλουθες πράξεις επεξεργασίας: 
συλλογή, αναζήτηση δεδομένων ΡΝΡ, άρση της αποπρο- 
σωποποίησης, κοινοποίηση και διαγραφή. Ειδικότερα, τα 
αρχεία καταγραφής της αναζήτησης πληροφοριών και 
της άρσης της αποπροσωποποίησης περιλαμβάνουν: 
το σκοπό, την ημερομηνία και την ώρα των εν λόγω 
πράξεων και, εφόσον είναι δυνατό, την ταυτότητα του 
προσώπου που αναζήτησε πληροφορίες ή κοινοποίησε 
τα δεδομένα αυτά, καθώς και την ταυτότητα των απο¬ 
δεκτών των εν λόγω δεδομένων.Τα αρχεία καταγραφής 
χρησιμοποιούνται αποκλειστικά για σκοπούς εξακρί¬ 
βωσης, αυτοελέγχου και κατοχύρωσης της ακεραιότη¬ 
τας και της ασφάλειας των δεδομένων, ή για σκοπούς 
ελέγχου. Κατόπιν αιτήματος, η ΜΣΕ παρέχει πρόσβαση 
στα συγκεκριμένα αρχεία στην Αρχή Προστασίας Δεδο¬ 
μένων Προσωπικού Χαρακτήρα. 

7. Όταν μια παραβίαση προσωπικών δεδομένων εν¬ 
δέχεται να ενέχει σοβαρό κίνδυνο για την προστασία 
των δεδομένων αυτών, ή να θίξει την ιδιωτικότητα του 
υποκειμένου τους, η ΜΣΕ γνωστοποιεί, σύμφωνα με 


τις κείμενες διατάξεις, την παραβίαση στο υποκείμενο 
των δεδομένων και στην Αρχή Προστασίας Δεδομένων 
Προσωπικού Χαρακτήρα, χωρίς αδικαιολόγητη καθυ¬ 
στέρηση. 

Άρθρο 16 

Κυρώσεις 

(Άρθρο 14 της Οδηγίας) 

1. Αν ο αερομεταφορέας δεν διαβιβάζει τα δεδομέ¬ 
να ΡΝΗ στη ΜΣΕ ή δεν τα διαβιβάζει σύμφωνα με τα 
προβλεπόμενα στα άρθρα 10 και 18, με απόφαση του 
Προϊσταμένου της Αεροπορικής Αρχής του αερολιμέ¬ 
να, ύστερα από εισήγηση της ΜΣΕ, επιβάλλεται στον 
αερομεταφορέα χρηματικό πρόστιμο ύψους πέντε χι¬ 
λιάδων (5.000) ευρώ ανά πτήση. Για κάθε νέα παράβα¬ 
ση, μέσα στην ίδια περίοδο, μπορεί με όμοια απόφαση 
να επιβληθεί το πρόστιμο του προηγούμενου εδαφίου 
στο διπλάσιο, καθώς και απαγόρευση απογείωσης του 
αεροσκάφους μέχρι την πληρωμή του προστίμου ή την 
κατάθεση ισόποσης εγγυητικής επιστολής ημεδαπής ή 
αναγνωρισμένης στην Ελλάδα αλλοδαπής τράπεζας. Η 
απαγόρευση εκτελείται από την κοινοποίηση της από¬ 
φασης στον κυβερνήτη ή στον εκμεταλλευόμενο το αε¬ 
ροσκάφος ή σε νόμιμο αντιπρόσωπό του. 

2. Με κοινή απόφαση των Υπουργών Υποδομών και 
Μεταφορών, Οικονομικών και Προστασίας του Πολίτη, 
ύστερα από εισήγηση της Αεροπορικής Αρχής, μπορεί 
να αναπροσαρμόζεται το πρόστιμο της παραγράφου 1. 
Σε περίπτωση αναπροσαρμογής το ύψος του ανώτατου 
ορίου του προστίμου δεν μπορεί να υπερβαίνει τις τρι¬ 
άντα χιλιάδες (30.000) ευρώ. 

3. Σε περίπτωση επανειλημμένων παραβάσεων του 
πρώτου εδαφίου της παραγράφου 1, μέσα στην ίδια πε¬ 
ρίοδο, μπορεί, ύστερα από σχετική εισήγηση του Προ¬ 
ϊσταμένου της Αεροπορικής Αρχής του αερολιμένα ή 
της αρμόδιας διεύθυνσης της κεντρικής υπηρεσίας της 
Αεροπορικής Αρχής, να επιβάλλονται, με απόφαση του 
Διοικητή της Αεροπορικής Αρχής, οικονομικές ή άλλης 
μορφής κυρώσεις, σύμφωνα με όσα προβλέπονται στην 
κείμενη νομοθεσία. 

4. Αν η διαβίβαση των δεδομένων ΡΝΡ δεν καθίσταται 
τεχνικά δυνατή λόγω βλάβης, δεν επιβάλλονται κυρώ¬ 
σεις σε βάρος των αερομεταφορέων. Η απόδειξη της 
συγκεκριμένης αδυναμίας διαβίβασης των δεδομένων 
ΡΝΡ βαρύνει τον αερομεταφορέα. 

5. Οι αερομεταφορείς που θίγονται μπορούν να ασκή¬ 
σουν την προσφυγή του άρθρου 24 του Κώδικα Διοι¬ 
κητικής Διαδικασίας, (ν. 2690/1999, Α' 45) και, σε περί¬ 
πτωση απόρριψής της, να προσφύγουν στα διοικητικά 
δικαστήρια. Η προθεσμία και η άσκηση της διοικητικής 
προσφυγής και των ενδίκων μέσων δεν αναστέλλει την 
εκτέλεση της απόφασης επιβολής κυρώσεων. Τα πρόστι¬ 
μα εισπράττονται σύμφωνα με τον Κώδικα περί εισπρά- 
ξεως δημοσίων εσόδων και τις σχετικές διαδικασίες της 
Αεροπορικής Αρχής. 




Τεύχος Α'201/03.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11353 


Άρθρο 17 
Εποπτική Αρχή 
(Άρθρο 15 της Οδηγίας) 

1. Η Αρχή Προστασίας Δεδομένων Προσωπικού Χα¬ 
ρακτήρα είναι υπεύθυνη για την παροχή συμβουλών και 
την παρακολούθηση ή την εποπτεία της εφαρμογής των 
διατάξεων του παρόντος νόμου για κάθε επεξεργασία 
δεδομένων προσωπικού χαρακτήρα που προβλέπεται 
σε αυτόν και μεριμνά για την προστασία των θεμελιωδών 
δικαιωμάτων σε σχέση με την επεξεργασία αυτή. 

2. Η Αρχή Προστασίας Δεδομένων Προσωπικού Χα¬ 
ρακτήρα: 

α) χειρίζεται τις καταγγελίες που υποβάλλονται από 
κάθε υποκείμενο δεδομένων, ερευνά την υπόθεση και 
ενημερώνει τα υποκείμενα των δεδομένων για την πρό¬ 
οδο και την έκβαση της καταγγελίας μέσα σε εύλογο 
χρονικό διάστημα, 

β) ελέγχει τη νομιμότητα της επεξεργασίας των δεδο¬ 
μένων και διεξάγει έρευνες, επιθεωρήσεις και ελέγχους, 
είτε αυτεπαγγέλτως είτε βάσει καταγγελίας, σύμφωνα με 
την περίπτωση α'. 

3. Η Αρχή Προστασίας Δεδομένων Προσωπικού Χαρα¬ 
κτήρα συμβουλεύει, ύστερα από αίτημα, το υποκείμενο 
των δεδομένων σχετικά με την άσκηση των δικαιωμάτων 
που προβλέπονται στις διατάξεις του παρόντος νόμου. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 18 

Κοινά πρωτόκολλα και υποστηριζόμενοι 

μορφότυποι δεδομένων 

[Άρθρο 16 της Οδηγίας και άρθρο 1 

και Παράρτημα της αριθμ. 2017/759 

Εκτελεστικής Απόφασης 

της Ευρωπαϊκής Επιτροπής 

(ΕΕ Ι_ 113 της 29-04-2017)] 

1. Ολες οι διαβιβάσεις δεδομένων ΡΝΒ από αερομετα¬ 
φορείς στη ΜΣΕ για τους σκοπούς του παρόντος νόμου 
γίνονται ηλεκτρονικά, ώστε να παρέχονται επαρκείς εγ¬ 
γυήσεις όσον αφορά τα μέτρα τεχνικής ασφάλειας και 
οργάνωσης της επεξεργασίας που πρέπει να διενεργηθεί. 
Σε περίπτωση τεχνικής βλάβης, τα δεδομένα ΡΝΒ μπορεί 
να διαβιβασθούν με οποιοδήποτε άλλο πρόσφορο μέσο, 
εφόσον διατηρείται το ίδιο επίπεδο ασφάλειας και υπάρ¬ 
χει πλήρης συμμόρφωση με την ενωσιακή νομοθεσία για 
την προστασία των δεδομένων. 

2. Όταν οι αερομεταφορείς διαβιβάζουν στη ΜΣΕ, 
σύμφωνα με τις διατάξεις του παρόντος νόμου, δεδο¬ 
μένα ΡΝΡ χρησιμοποιούν έναν από τους μορφότυπους 
δεδομένων και τα πρωτόκολλα διαβίβασης που απα- 
ριθμούνται στα σημεία 1 και 2 του Παραρτήματος της 
παραγράφου 5. Αντίθετα, αν διαβιβάζουν στη ΜΣΕ, χωρι¬ 
στά από τα δεδομένα ΡΝΒ για την ίδια πτήση, δεδομένα, 
σύμφωνα με τα προβλεπόμενα στην παράγραφο 2 του 
άρθρου 10, χρησιμοποιούν το μορφότυπο του σημείου 
3 του Παραρτήματος της παραγράφου 5. 


3. Κατά παρέκκλιση από τα προβλεπόμενα στην παρά¬ 
γραφο 2, οι αερομεταφορείς, που δεν εκτελούν πτήσεις 
εντός και εκτός ΕΕ, σύμφωνα με συγκεκριμένο και δημο¬ 
σιευμένο πρόγραμμα, και δεν διαθέτουν την αναγκαία 
υποδομή για να υποστηρίξουν τους μορφότυπους δε¬ 
δομένων και τα πρωτόκολλα διαβίβασης του παραρτή¬ 
ματος της παραγράφου 5 διαβιβάζουν τα δεδομένα ΡΝΒ 
με ηλεκτρονικά μέσα που παρέχουν επαρκείς εγγυήσεις, 
όσον αφορά στα μέτρα τεχνικής ασφάλειας και τα οποία 
καθορίζονται με διμερή συμφωνία του αερομεταφορέα 
και της ΜΣΕ. 

4. Τα πρωτόκολλα της παραγράφου 2 είναι κοινά για 
όλες τις διαβιβάσεις, ώστε να κατοχυρώνεται η ασφάλεια 
των δεδομένων ΡΝΒ κατά τη διαβίβαση. Τα δεδομένα 
ΡΝΒ διαβιβάζονται με υποστηριζόμενο μορφότυπο δε¬ 
δομένων, ώστε να εξασφαλίζεται η δυνατότητα ανάγνω¬ 
σης των δεδομένων από όλους τους ενδιαφερομένους. 
Όλοι οι αερομεταφορείς είναι υποχρεωμένοι να επιλέ¬ 
γουν και να γνωστοποιούν στη ΜΣΕ το κοινό πρωτό¬ 
κολλο και τον μορφότυπο δεδομένων που προτίθενται 
να χρησιμοποιήσουν για τις διαβιβάσεις τους από τους 
προβλεπόμενους στα σημεία 1 και 2 του Παραρτήματος 
της παραγράφου 5. Η ΜΣΕ λαμβάνει τα απαραίτητα τε¬ 
χνικά μέτρα για να την υποστήριξη των ανωτέρω κοινών 
πρωτοκόλλων και μορφοτύπων δεδομένων. 

5. Προσαρτάται και αποτελεί αναπόσπαστο μέρος του 
παρόντος νόμου το Παράρτημα που ακολουθεί: 

ΠΑΡΑΡΤΗΜΑ 

1. Μορφότυποι δεδομένων για τη διαβίβαση δεδο¬ 
μένων ΡΝΒ 

- ΕϋΙΡΑίΙΤ ΡΝΒΰΟν, όπως περιγράφεται στον οδηγό 
εφαρμογής ΕϋΙΡΑΌΤ δεδομένα ΡΝΒ που προωθούνται 
σε κράτη ή άλλες αρχές' μήνυμα ΡΝΒΟΟν έκδοση 11.1 
ή μεταγενέστερη 

- ΧΜΙ ΡΝΒΟΟν, όπως περιγράφεται στον οδηγό εφαρ¬ 
μογής ΧΜΕ- δεδομένα ΡΝΒ που προωθούνται σε κράτη 
μέλη ή άλλες αρχές' - μήνυμα ΡΝΒΟΟν έκδοση 13.1 ή 
μεταγενέστερη. 

2. Πρωτόκολλα διαβίβασης για τη διαβίβαση δεδο¬ 
μένων ΡΝΒ 

-ΙΒΜΜΌ 

- ΙΑΤΑΤγρθ Β 

- Προφίλ Α54 του θόΜ5 3.0 έκδοση 1.0, πρότυπο 
ΟΑ5Ι5, δημοσιευμένο στις 23 Ιανουάριου 2013.Εφαρ¬ 
μογή του Α54 σύμφωνα με το προφίλ Θ-5ΕΝ5 Α54 που 
έχει αναπτυχθεί από το πιλοτικό έργο μεγάλης κλίμακας 
Θ-5ΕΝ5, τρέχον αναγνωριστικό και έκδοση: «ΡΒ - Α54- 
1 . 10 ». 

3. Μορφότυποι δεδομένων για τη διαβίβαση των δε¬ 
δομένων ΑΡΙ όταν διαβιβάζονται χωριστά από το μή¬ 
νυμα ΡΝΒ 

- ΕΟΙΡΑΌΓ ΡΑΧΕ5Τ, όπως περιγράφεται στον οδηγό 
εφαρμογής των \Λ/(ΙΟ/ΙΑΤΑ/^ΑΟ για τα μηνύματα κα¬ 
τάστασης επιβατών (ΡΑΧΕ5Τ), έκδοση 2003 ή μεταγε¬ 
νέστερη. 

Άρθρο 19 

Στο άρθρο 83 του ν. 4249/2014 (Α' 73) προστίθενται 
παράγραφοι 3,4 και 5 ως εξής: 

«3. Η Υγειονομική Υπηρεσία του Πυροσβεστικού Σώ¬ 
ματος στεγάζεται στις δομές του 251 Γενικού Νοσοκο¬ 
μείου Αεροπορίας και παρέχει τις υπηρεσίες της στους 
δικαιούχους του Νοσοκομείου (πληντων ιπτάμενων). Οι 
υπηρετούντες στην Υγειονομική Υπηρεσία του Πυρο¬ 
σβεστικού Σώματος μπορεί να μετακινούνται με διαταγή 
του Αρχηγού Π.Σ. στις ανά την επικράτεια υγειονομικές 
υπηρεσίες του Πυροσβεστικού Σώματος. 

4. Εφεξής στο 251 Γενικό Νοσοκομείο Αεροπορίας μπο¬ 
ρεί να υπηρετεί το πυροσβεστικό προσωπικό Ειδικών Κα¬ 
θηκόντων ειδικότητας Υγειονομικού, ανάλογων ειδικοτή¬ 
των κατά βαθμό και θέση. Με απόφαση των Υπουργών 
Εθνικής Άμυνας και Προστασίαςτου Πολίτη καθορίζεται 
η διαδικασία τοποθέτησης του ανωτέρω προσωπικού, 
καθώς και κάθε άλλη αναγκαία λεπτομέρεια. 

5. Το πυροσβεστικό προσωπικό, το οποίο μετατάσ¬ 
σεται στην κατηγορία Ειδικών Καθηκόντων ειδικότητας 
Υγειονομικού, σύμφωνα με τις διατάξεις του άρθρου 8 
του ν. 1339/1983 (Α' 35) και τοποθετείται στην Υγειονο¬ 
μική Υπηρεσία του Πυροσβεστικού Σώματος, εφόσον 
δεν έχει αποκτήσει τίτλο ιατρικής ειδικότητας, ασκείται 
για την απόκτηση τίτλου σε ιατρική ειδικότητα, η οποία 
καθορίζεται από τον Αρχηγό Π.Σ., μετά από αιτιολογημέ¬ 
νη πρόταση του Διευθυντή της Υγειονομικής Υπηρεσίας 
του Π.Σ.». 

Άρθρο 20 

Τροποποίηση του άρθρου 11Α 

του ν. 3649/2008 (Α'39) 

Στο άρθρο 11Α του ν. 3649/2008 προστίθεται παρά¬ 
γραφος 3 ως εξής: 

«3. Στο πλαίσιο της διαγωνιστικής διαδικασίας διο¬ 
ρισμού ή πρόσληψης του πολιτικού προσωπικού της 
Ε.Υ.Π., ο ενδιαφερόμενος καταβάλλει παράβολο ύψους 
τριών (3) ευρώ με την υποβολή της αίτησης συμμετο¬ 
χής και παράβολο ύψους είκοσι (20) ευρώ με την υπο¬ 
βολή ένστασης κατά των αποτελεσμάτων του οικείου 
διαγωνισμού. Αν η ένσταση γίνει δεκτή, το παράβολο 
επιστρέφεται σ' αυτόν που το κατέβαλε. Τα ποσά των 
παραβολών αποτελούν έσοδο του Κρατικού Προϋπο¬ 
λογισμού και μπορεί να αναπροσαρμόζονται με κοινή 
απόφαση των Υπουργών Προστασίας του Πολίτη και 
Οικονομικών.» 

Άρθρο 21 

Τροποποίηση του π.δ. 1/2017 (Α' 2) 

1. Στο δεύτερο εδάφιο της παρ. 1 του άρθρου 1 του 
π.δ. 1/2017 η φράση «, Αυτοτελή Γραφεία και Γραμμα¬ 
τείες,» αντικαθίσταται ως εξής «και Αυτοτελή Γραφεία,». 

2. Το άρθρο 2 του π.δ. 1/2017 τροποποιείται ως εξής: 

α) Στην παράγραφο 1 οι λέξεις «και των Γραφείων του 

Νομικού Συμβούλου και του Εισαγγελέα» αντικαθίστα¬ 
νται ωςεξής«τουΤμήματος Ελεγκτικού καιτου Γραφείου 
Εισαγγελέα». 


β) Στην παράγραφο 2 μετά τις λέξεις «Ξένες Υπηρεσίες 
Πληροφοριών» προστίθενται τα εξής «, καθώς και για τη 
γραμματειακή υποστήριξη του Γραφείου του Νομικού 
Συμβούλου». 

γ) Η παράγραφος 5 αντικαθίσταται ως εξής: 

«5. Διεύθυνση Ηλεκτρονικών Πληροφοριών. 

Είναι αρμόδια για τη συλλογή πληροφοριών από και 
με ηλεκτρονικά μέσα, την αξιολόγηση και πιστοποίη¬ 
ση διαβαθμισμένων συσκευών (κρυπτοσυσκευών) και 
αλγορίθμων, καθώς και την υποστήριξη των Ενόπλων 
Δυνάμεων (Ε.Δ.) καιτων Υπηρεσιών του ΔημοσίουΤομέα 
σε θέματα κρυπτασφάλειας.». 

δ) Η παράγραφος 6 αντικαθίσταται ως εξής: 

«6. Διεύθυνση Πληροφοριακών Συστημάτων. 

Είναι αρμόδια για την ανάπτυξη, υποστήριξη και δια¬ 
χείριση των συστημάτων πληροφορικής και των δικτύων 
επικοινωνιών της Κεντρικής Υπηρεσίας, των Περιφερει¬ 
ακών Μονάδων και άλλων συνεργαζόμενών φορέων.». 

3. Το άρθρο 4 του π.δ. 1/2017 τροποποιείται ως εξής: 

α) Η περίπτωση στ' της παραγράφου 1 καταργείται. 

β) Η περίπτωση β' της παραγράφου 2 αντικαθίσταται 

ως εξής: 

«β) Οι Προϊστάμενοι των Κλιμακίων των Περιφερεια¬ 
κών Μονάδων εξομοιώνονται με Προϊσταμένους Αυτο¬ 
τελών Γραφείων». 

4. Στην παρ. 1 του άρθρου 8 του π.δ. 1/2017 μετά τη 
φράση «Δημοσιογραφίας και Μέσων Μαζικής Ενημέ¬ 
ρωσης» προστίθεται η φράση «Σπουδών στον Ελληνικό 
Πολιτισμό ή Σπουδών στον Ευρωπαϊκό Πολιτισμό». 

5. Το άρθρο 44 του π.δ. 1 /2017 τροποποιείται ως εξής: 

α)Το πρώτο εδάφιο της παραγράφου 2 αντικαθίσταται 

ως εξής: 

«2.Τριμελή Επιτροπή Επιλογής Προσωπικού, η οποία 
αποτελείται από τον Υποδιοικητή που είναι αρμόδιος 
για θέματα προσωπικού, με αναπληρωτή τον έτερο 
Υποδιοικητή, ένα (1) μέλος του Α.Σ.Ε.Π. με αναπληρωτή 
μέλος του Α.Σ.Ε.Π., προτεινόμενα από τον Πρόεδρο του 
Α.Σ.Ε.Π., και τον Προϊστάμενο της Διεύθυνσης Διοικητι¬ 
κής Υποστήριξης και Ανθρωπίνων Πόρων της Ε.Υ.Π., με 
αναπληρωτή τον Π ροϊστάμενο της Διεύθυνσης Οικονο¬ 
μικής Διαχείρισης και Υποδομών της Ε.Υ.Π.». 

β) Η περίπτωση ζ' της παραγράφου 2 αντικαθίσταται 
ως εξής: 

«ζ) Καταρτίζει το πρόγραμμα ψυχοτεχνικών δοκιμα¬ 
σιών και καλεί να συμμετέχουν σε αυτές από τις πρώτες 
κατά σειρά θέσεις των Πινάκων Κατάταξης της περί¬ 
πτωσης η' αριθμός υποψηφίων ίσος με τον αριθμό των 
προκηρυσσόμενων θέσεων για κάθε Κατηγορία, Κλάδο 
και Ειδικότητα. Υποψήφιοι που κρίνονται ακατάλληλοι 
κατά την ψυχοτεχνική δοκιμασία ή δεν παρουσιάζονται, 
σύμφωνα με το πρόγραμμα εξέτασης, αποκλείονται από 
το διαγωνισμό και καλούνται οι αμέσως επόμενοι στον 
πίνακα κατάταξης μέχρι τη συμπλήρωση του αριθμού 
των διοριστέων.». 

γ) Στο τέλος του πρώτου εδαφίου της περίπτωσης η' 
της παραγράφου 2 διαγράφονται οι λέξεις: «που κρίθη- 
καν κατάλληλοι απάτην Ειδική Επιστημονική Επιτροπή». 

δ) Η περίπτωση θ' της παραγράφου 2 αντικαθίσταται 
ως εξής: 

«θ) Καταρτίζει τους πίνακες διοριστέων και επιλαχό- 
ντων ανά Κατηγορία, Κλάδο και Ειδικότητα, βάσει των 
Πινάκων Κατάταξης και της κρίσης περί καταλληλότητας 
των υποψηφίων από τις προβλεπόμενες Επιτροπές της 
παραγράφου 3. Οι πίνακες υπογράφονται από τα μέλη 
της Τριμελούς Επιτροπής Επιλογής Προσωπικού και 
υποβάλλονται με μέριμνα του Προέδρου της μαζί με τα 
δικαιολογητικά των υποψηφίων στη Διεύθυνση Διοικη¬ 
τικής Υποστήριξης και Ανθρωπίνων Πόρων της Ε.Υ.Π.». 

ε) Η παράγραφος 3 αντικαθίσταται ως εξής: 

«3. Μία ή περισσότερες Τριμελείς Ειδικές Επιστημο¬ 
νικές Επιτροπές προς διαπίστωση των διανοητικών και 
ψυχικών προσόντων των υποψηφίων, οι οποίες αποτε¬ 
λούνται από αξιωματικούς Υγειονομικού των Ενόπλων 
Δυνάμεων (Ε.Δ.) ή των Σωμάτων Ασφαλείας ειδικότητας 
ψυχιάτρου ή ψυχολόγου, με ισάριθμους αναπληρωτές, 
κατόπιν πρότασης του Διευθυντή της Διεύθυνσης Υγει¬ 
ονομικού του ΓΕΕΘΑ ή του Διευθυντή της Διεύθυνσης 
Υγειονομικού του Αρχηγείου ΕΛ.ΑΣ., αντιστοίχως. Πρό¬ 
εδρος ορίζεται ο αρχαιότερος αξιωματικός.». 

Άρθρο 22 

1. Η ισχύς του πίνακα επιτυχόντων του τετάρτου εδα¬ 
φίου της παρ. 6 του άρθρου 15 του ν. 3938/2011 (Α' 61) 
και του πίνακα επιτυχόντων-επιλαχόντων Δοκίμων Πυ¬ 
ροσβεστών Γενικών Καθηκόντων που κυρώθηκε με την 
υπ' αριθμ. 76746 οικ. Φ300.2/11.12.2015 απόφαση Αρ¬ 
χηγού Π.Σ. (Γ' 1308) παρατείνεται από τη λήξη τους και 
μέχρι τις 31.12.2019. 

2. Με αιτιολογημένη απόφαση του Υπουργού Προ¬ 
στασίας του Πολίτη, προκειμένου να αντιμετωπιστούν 
άμεσες και επιτακτικές υπηρεσιακές ανάγκες, μπορούν 
να προσλαμβάνονται στο Πυροσβεστικό Σώμα, κατόπιν 
έγκρισης της Επιτροπής της ΠΥΣ 33/2006, υποψήφιοι 
από τους πίνακες επιτυχόντων της παραγράφου 1 κατά 
τη σειρά επιτυχίας τους και εφόσον έχουν, κατά το χρό¬ 
νο πρόσληψής τους, τα προσόντα που προβλέπονται 
από την οικεία προκήρυξη, εκτός της ηλικίας, την οποία 
απαιτείται να έχουν κατά το χρόνο λήξης της προθεσμίας 
υποβολής της αίτησης. 

3. Εάν κατά το χρόνο πρόσληψης στο Πυροσβεστικό 
Σώμα δεν υφίστανται κενές οργανικές θέσεις αντίστοιχης 
κατηγορίας με τις αρχικώς προκηρυχθείσες θέσεις, οι ως 
άνω επιτυχόντες διορίζονται σε ισάριθμες προσωποπα¬ 
γείς θέσεις της ίδιας κατηγορίας που συνιστώνται με την 
απόφαση της παραγράφου 2. 

4. Με απόφαση του Υπουργού Προστασίας του Πολί¬ 
τη καθορίζονται τα θέματα εκπαίδευσης και κατάταξης 
των προσώπων που προσλαμβάνονται με τη διαδικασία 
του παρόντος και κάθε άλλη αναγκαία λεπτομέρεια και 
σχετικό θέμα. 


Άρθρο 23 

Τροποποίηση του άρθρου 58 του 
Κώδικα Φορολογίας Εισοδήματος 

Η παρ. 1 του άρθρου 58 του ν. 4172/2013 (Α' 167) αντι¬ 
καθίσταται ως εξής: 

«Ι.α) Τα κέρδη από επιχειρηματική δραστηριότη¬ 
τα που αποκτούν τα νομικά πρόσωπα και οι νομικές 
οντότητες που τηρούν διπλογραφικά βιβλία, εξαιρου- 
μένων των πιστωτικών ιδρυμάτων της περίπτωσης β' 
της παρούσας παραγράφου, καθώς και οι υπόχρεοι των 
περιπτώσεων β', γ', δ', ε', στ' και ζ' του άρθρου 45 που 
τηρούν απλογραφικά βιβλία, φορολογούνται με συντε¬ 
λεστή είκοσι εννέα τοις εκατό (29%) για τα εισοδήματα 
του φορολογικού έτους 2018, ο οποίος μειώνεται σταδι¬ 
ακά σε είκοσι οκτώ τοις εκατό (28%) για τα εισοδήματα 
του φορολογικού έτους 2019, σε είκοσι επτά τοις εκατό 
(27%) για τα εισοδήματα του φορολογικού έτους 2020, 
σε είκοσι έξι τοις εκατό (26%) για τα εισοδήματα του 
φορολογικού έτους 2021 και σε είκοσι πέντε τοις εκατό 
(25%) για τα εισοδήματα του φορολογικού έτους 2022 
και επομένων. 

β) Τα πιστωτικά ιδρύματα της περίπτωσης 1 της παρ. 
1 του άρθρου 3 του ν. 4261 /2014 φορολογούνται με συ¬ 
ντελεστή είκοσι εννέα τοις εκατό (29%).». 

Άρθρο 24 

Ρυθμίσεις Ενιαίου Φόρου Ιδιοκτησίας Ακινήτων 

1. Το τελευταίο εδάφιο της παρ. 2 του άρθρου 5 του 
ν. 4223/2013 (Α'287) αντικαθίσταται ως εξής: 

«Ειδικά για τα έτη 2016, 2017, 2018 και 2019 στη συ¬ 
νολική αξία του πρώτου εδαφίου δεν συνυπολογίζεται 
και η αξία των δικαιωμάτων επί γηπέδων εκτός σχεδίου 
πόλης ή οικισμού.». 

2. Μετά την παρ. 2 του άρθρου 7 του ν. 4223/2013 
προστίθεται νέα παράγραφος 2Α, ως εξής: 

«2Α. Ειδικά για το έτος 2019, όταν η συνολική αξία 
της ακίνητης περιουσίας φυσικού προσώπου, η οποία 
υπόκειται σε φόρο κατά το άρθρο 4, όπως αυτή προσ¬ 
διορίζεται σύμφωνα με την παράγραφο 4 του άρθρου 
5, ανέρχεται μέχρι του ποσού των εξήντα χιλιάδων 
(60.000) ευρώ, ο ΕΝ.Φ.Ι.Α., που προκύπτει από την εφαρ¬ 
μογή των άρθρων 4 και 5 και της παραγράφου 1 του 
παρόντος άρθρου, μειώνεται κατά ποσοστό τριάντα 
τοις εκατό (30%). Όταν η συνολική αξία της ως άνω 
ακίνητης περιουσίας υπερβαίνει το ποσό των εξήντα 
χιλιάδων (60.000) ευρώ, για το υπερβάλλον ποσό αυτής, 
το ποσό της μείωσης κατά τριάντα τοις εκατό (30%) 
μειώνεται κατά επτά δέκατα (0,7) του ευρώ ανά χίλια 
(1.000) ευρώ ακίνητης περιουσίας και δεν μπορεί να 
υπερβεί τα εκατό (100) ευρώ.». 

Άρθρο 25 

Ειδικές ρυθμίσεις τρόπου δόμησης 
για την αποκατάσταση και ανάπλαση 
της πυρόπληκτης περιοχής των 
Δήμων Μαραθώνος και Ραφήνας - Πικερμίου 

Για την ανάπλαση των περιοχών των Δήμων Μαραθώ¬ 
νος και Ραφήνας - Πικερμίου της Περιφέρειας Αττικής, 

που έπληγησαν από τις πυρκαγιές της 23ης και 24ης 
Ιουλίου 2018 και έχουν οριοθετηθεί με την υπ'αριθμ. 
ΔΑΕΦΚ-ΚΕ/8706/Α325 (Β' 3255) κοινή απόφαση των 
Υπουργών Εσωτερικών, Οικονομίας και Ανάπτυξης, Οι¬ 
κονομικών και Υποδομών και Μεταφορών, την αντιμε¬ 
τώπιση των συνεπειών της φυσικής καταστροφής και 
τη διαμόρφωση του ανθρωπογενούς περιβάλλοντος με 
κριτήριο την προστασία της ανθρώπινης ζωής και για την 
εναρμόνιση της άμεσης αποκατάστασης των πληγέντων 
κτηρίων με τις αρχές κατάρτισης του Ειδικού Χωρικού 
Σχεδίου της περιοχής, καθορίζονται οι ακόλουθοι όροι, 
οι προϋποθέσεις και οι περιορισμοί δόμησης και απο¬ 
κατάστασης: 

1. Αναστέλλεται η έκδοση οικοδομικών αδειών και 
απαγορεύεται η εκτέλεση εργασιών δόμησης, εκτός από 
τις εργασίες κατεδάφισης, με δυνατότητα παράτασης 
της αναστολής έως την έκδοση του προεδρικού διατάγ¬ 
ματος του Ειδικού Χωρικού Σχεδίου της περιοχής, κατά 
περίπτωση, ως εξής: 

α) Για ένα (1) έτος από την έναρξη ισχύος του παρό¬ 
ντος, σε κτήρια ή κατασκευές που βρίσκονται εντός από¬ 
στασης από τον υφιστάμενο άξονα των οδών ως εξής: 

αα) Για τις οδούς: Καρπάθου, Κύπρου, Ορειβατών, Πο- 
σειδώνος, Δημοκρατίας, Μικράς Ασίας, σε απόσταση 
οκτώμιση (8,5) μέτρων από τον υφιστάμενο άξονα της 
οδού. 

ββ) Για τις οδούς: Κυανής Ακτής, Αχιλλέως, ανώνυμη 
οδός νοητής επέκτασης του δυτικού τμήματος της οδού 
Αχιλλέως έως την οδό Ποσειδώνος, Ευβοϊκού,Τρίτωνος, 
Περικλέους, Αργυρός Ακτής, σε απόσταση οκτώ (8) μέ¬ 
τρων από τον υφιστάμενο άξονα της οδού. 

Με κοινή απόφαση των Υπουργών Περιβάλλοντος και 
Ενέργειας και Υποδομών και Μεταφορών, που εκδίδεται 
εντός εξήντα (60) ημερών από τη δημοσίευση του παρό¬ 
ντος, προσδιορίζονται οι άξονες των ανωτέρω οδών σε 
σύστημα γεωγραφικών συντεταγμένων ΕΓΣΑ '87. 

Με κοινή απόφαση των Υπουργών Περιβάλλοντος 
και Ενέργειας και Υποδομών και Μεταφορών δύναται 
να τροποποιούνται οι ανωτέρω αποστάσεις, να προ¬ 
στίθενται τμήματα οδών, να αίρεται η αναστολή ή να 
παρατείνεται η διάρκειά της, σύμφωνα με τα δεδομένα 
της κυκλοφοριακής μελέτης, όπως θα προκύψει κατά 
τη διαδικασία κατάρτισης του Ειδικού Χωρικού Σχεδίου, 
συνολικά για όλες τις οδούς ή κατά περίπτωση. 

β) Για ένα (1) έτος από την έναρξη ισχύος του παρό¬ 
ντος, σε ακίνητα εκτός σχεδίου, ως εξής: 

αα) Για κάθε αδόμητο γήπεδο. 

ββ) Για κάθε προσθήκη επιφάνειας, πέραν της υφι- 
σταμένηςτην 23η Ιουλίου 2018, που προσμετράται στο 
συντελεστή δόμησης. 

Ως «υφιστάμενη», ορίζεται η επιφάνεια που είτε έχει 
καταγραφεί στα Πρωτόκολλα Αυτοψίας Επικινδύνως 
Ετοιμορρόπου Κτηρίου, όταν πρόκειται για κατεδαφι- 
στέα ακίνητα, είτε αποτυπώνεται στο Εθνικό Κτηματο¬ 
λόγιο ή σε διοικητικές πράξεις που αφορούν το ακίνητο, 
όπως οικοδομικές άδειες ή στα σχέδια υπαγωγής του 
κτηρίου σε νομοθεσία αυθαιρέτων ή σε πρόσφατες αε¬ 
ροφωτογραφίες που το περιλαμβάνουν. 


Με κοινή απόφαση των Υπουργών Περιβάλλοντος και 
Ενέργειας και Υποδομών και Μεταφορών δύναται να 
παρατείνεται ή να αίρεται η διάρκεια της αναστολής, 
συνολικά ή κατά περίπτωση. 

γ) Για ένα (1) έτος από την έναρξη ισχύος του παρό¬ 
ντος, αναστέλλεται κάθε εργασία ανακατασκευής κτη¬ 
ρίου και κάθε εργασία επισκευής ή ανακατασκευής μάν¬ 
δρας, φράκτη ή περίφραξης που βρίσκεται στην περιοχή 
που ορίζεται ανατολικά της οδού Ποσειδώνος από τη 
συμβολή της με την οδό Μικράς Ασίας έως τη συμβολή 
της με την οδό Δημοκρατίας και, στη συνέχεια, ανατο¬ 
λικά της οδού Δημοκρατίας από τη συμβολή της με την 
οδό Ποσειδώνος έως τη διασταύρωσή της με την οδό 
Παύλου Μελά και προς την κατεύθυνση του αιγιαλού. 
Με κοινή απόφαση των Υπουργών Περιβάλλοντος και 
Ενέργειας και Υποδομών και Μεταφορών δύναται να 
παρατείνεται ή να αίρεται η διάρκεια της αναστολής, 
συνολικά ή κατά περίπτωση. 

δ) Έως την υλοποίηση των προβλεπομένων από τη 
μελέτη οριοθέτησης, αναστέλλεται η έκδοση οικοδο¬ 
μικών αδειών και απαγορεύεται η εκτέλεση εργασιών 
δόμησης στα ακίνητα που βρίσκονται εντός ζώνης εί¬ 
κοσι (20) μέτρων εκατέρωθεν της βαθιάς γραμμής του 
ρέματος Παππά. 

Με κοινή απόφαση των Υπουργών Περιβάλλοντος και 
Ενέργειας και Υποδομών και Μεταφορών που εκδίδεται 
εντός εξήντα (60) ημερών από τη δημοσίευση του πα¬ 
ρόντος, εγκρίνεται ο καθορισμός της βαθιάς γραμμής 
του ρέματος Παππά, κατά παρέκκλιση κάθε ειδικής ή 
γενικής διάταξης. 

Με κοινή απόφαση των Υπουργών Περιβάλλοντος και 
Ενέργειας και Υποδομών και Μεταφορών, δύναται να 
αίρεται κατά περίπτωση η ανωτέρω αναστολή, σύμφωνα 
με τα στοιχεία της οριστικής μελέτης οριοθέτησης. 

Από την αναστολή της παρούσας παραγράφου 
εξαιρείται η έκδοση οικοδομικών αδειών επισκευής 
πληγέντων κτηρίων με βλάβες τοπικού χαρακτήρα, 
σύμφωνα με την υπ'αριθμ. οικ./5364/Δ/Β 11 /4.12.2015 
(Β' 2774) απόφαση του Υπουργού Υποδομών, Μετα¬ 
φορών και Δικτύων, σύμφωνα με τους όρους και περι¬ 
ορισμούς του από 8.2.1979 προεδρικού διατάγματος 
(Δ' 130). 

2. Για τα πληγέντα κτήρια που βρίσκονται, κατά σύ¬ 
νολο ή τμήμα τους, σε χώρο ακινήτου που εμπίπτει 
στην περιοχή αναστολής της περίπτωσης α' της πα¬ 
ραγράφου 1 και για τα οποία έχει εκδοθεί Πρωτόκολλο 
Αυτοψίας Επικινδύνως Ετοιμορρόπου Κτηρίου ή έχουν 
κριθεί μη κατοικήσιμα, εφόσον κατεδαφιστούν στο σύ¬ 
νολό τους πριν από τον καθορισμό της οικοδομικής 
και ρυμοτομικής γραμμής, χορηγείται στεγαστική συν¬ 
δρομή για όλη την επιφάνεια του κτηρίου, σύμφωνα 
με τις παραγράφους 4 και 5 του άρθρου Μόνου της 
κ.υ.α. ΔΑΕΦΚ- ΚΕ/8706/Α325/2018 (Β' 3255). Μετά τον 
καθορισμό της οικοδομικής και ρυμοτομικήςγραμμής 
και προκειμένου για την εφαρμογή τους, χορηγείται η 
στεγαστική συνδρομή επισκευής για το μη ρυμοτο- 
μούμενο τμήμα του κτηρίου, ενώ το εμβαδόν της έκτα- 

σης του ακινήτου που ρυμοτομείται αφαιρείται από 
τη συνολική οφειλόμενη εισφορά του ακινήτου σε γη, 
σύμφωνα με τις κείμενες διατάξεις. Με απόφαση του 
Υπουργού Υποδομών και Μεταφορών καταβάλλεται 
το ποσό της χορηγούμενης στεγαστικής συνδρομής, 
κατόπιν εισήγησης της αρμόδιας Διεύθυνσης Αποκατά¬ 
στασης Επιπτώσεων Φυσικών Καταστροφών Κεντρικής 
Ελλάδος, που συντάσσεται για κάθε ακίνητο, ύστερα 
από μελέτη ιδιώτη μηχανικού, με την οποία αποδεικνύ- 
εται ότι πληρούνται οι προϋποθέσεις υπαγωγής στις 
διατάξεις της παρούσας παραγράφου. 

3. Για τα πληγέντα κτήρια, για τα οποία έχει εκδοθεί 
Πρωτόκολλο Αυτοψίας Επικινδύνως Ετοιμορρόπου Κτη¬ 
ρίου είτε έχουν κριθεί ως μη κατοικήσιμα και κωλύουν 
την εφαρμογή των προβλεπομένων της οριστικής ορι- 
οθέτησηςτου ρέματος Παππά ή βρίσκονται σε εκτάσεις 
που υπάγονται στις διατάξεις της δασικής νομοθεσίας, 
χορηγείται έκτακτο κοινωνικό επίδομα στέγασης μετά 
την κατεδάφισή τους, κατά παρέκκλιση κάθε αντίθετης 
γενικής ή ειδικής διάταξης, εφόσον αποτελούν κύρια και 
μοναδική κατοικία των ιδιοκτητών και έχουν κατασκευ¬ 
αστεί προ της 28.7.2011. 

Με απόφαση του Υπουργού Υποδομών και Μετα¬ 
φορών καθορίζεται το ποσό του έκτακτου κοινωνικού 
επιδόματος στέγασης και η διαδικασία χορήγησής του, 
κατόπιν εισήγησης της αρμόδιας Διεύθυνσης Αποκατά¬ 
στασης Επιπτώσεων Φυσικών Καταστροφών Κεντρικής 
Ελλάδος, που συντάσσεται για κάθε ακίνητο, ύστερα 
από μελέτη ιδιώτη μηχανικού, με την οποία αποδει- 
κνύεται ότι πληρούνται οι προϋποθέσεις υπαγωγής 
στις διατάξεις της παρούσας παραγράφου, συνοδευ- 
όμενης από έκθεση δικηγόρου για τον έλεγχο τίτλου 
ιδιοκτησίας και βεβαίωσης μεταγραφής του στο οικείο 
υποθηκοφυλάκειο. 

4. Η στεγαστική συνδρομή των προηγούμενων παρα¬ 
γράφων χορηγείται για την υφιστάμενη επιφάνεια, όπως 
αυτή ορίζεται στην υποπερίπτωση ββ' της περίπτωσης 
β' της παραγράφου 1 του παρόντος. 

5. Για την εκτέλεση έργων διαμόρφωσης του οδικού 
δικτύου και τη δημιουργία κοινόχρηστων χώρων της 
περιοχής της περίπτωσης γ' της παραγράφου 1, όπως 
θα καθοριστούν με το Ειδικό Χωρικό Σχέδιο, εφαρμό¬ 
ζονται τα εξής: 

α) Για την κήρυξη των απαιτούμενων απαλλοτριώ¬ 
σεων εφαρμόζονται οι διατάξεις του άρθρου 7Α του 
Κώδικα Αναγκαστικών Απαλλοτριώσεων Ακινήτων 
(ν. 2882/2001, ΑΊ 7). Τυχόν καταβαλλόμενα ποσά των 
παραγράφων 2 και 3 του παρόντος άρθρου συνυπολογί¬ 
ζονται στην αναλογούσα αποζημίωση του κτηρίου λόγω 
απαλλοτρίωσης. 

β) Για τη διαδικασία εκτίμησης των στρατηγικών επι¬ 
πτώσεων του Σχεδίου και την περιβαλλοντική του έγκρι¬ 
ση, καθώς και κατά τη διαδικασία έγκρισης περιβαλλο¬ 
ντικών όρων έργων ή δραστηριοτήτων, οι προθεσμίες 
που είναι άνω των πέντε (5) ημερών και έως είκοσι (20) 
ημέρες μειώνονται κατά πέντε (5) ημέρες και οι προθε¬ 
σμίες που είναι άνω των είκοσι (20) ημερών μειώνονται 
κατά δέκα (10) ημέρες. 


γ) Για την εκκίνηση της διαδικασίας ανάθεσης δημόσι¬ 
ας σύμβασης έργου της παρούσας παραγράφου, αρκεί η 
κήρυξη των αναγκαίων απαλλοτριώσεων και η υπαγωγή 
τους στη διαδικασία του άρθρου 7Α του Κώδικα Αναγκα¬ 
στικών Απαλλοτριώσεων Ακινήτων. 

δ) Διοικητικές πράξεις που εκδίδονται κατ' εφαρμογή 
του παρόντος προσβάλλονται με αίτηση ακύρωσης ενώ¬ 
πιον του Συμβουλίου της Επικράτειας εντός προθεσμίας 
είκοσι (20) ημερών. Η αίτηση συζητείται εντός αποκλειστι¬ 
κής προθεσμίας τριών (3) μηνών από την άσκησή της και 
η απόφαση εκδίδεται εντός αποκλειστικής προθεσμίας 
τριών (3) μηνών από τη συζήτηση. Αναστολή εκτέλεσης 
της προσβαλλόμενης πράξης χορηγείται μόνον εφόσον 
αποδεικνύεται ότι, από τη χορήγησή της δεν θίγεται το 
υπέρτερο δημόσιο συμφέρον της θωράκισης της περι¬ 
οχής από την εκδήλωση ακραίων φυσικών φαινομένων. 

Η παρούσα παράγραφος, καθώς και η παράγραφος 
3 εφαρμόζονται στις περιοχές που επλήγησαν από τις 
πυρκαγιές της 23ης και 24ης Ιουλίου 2018 και έχουν 
οριοθετηθεί σύμφωνα με την κ.υ.α. ΔΑΕΦΚ- ΚΕ/8706/ 
Α325/2018 (Β' 3255). 

Άρθρο 26 

Διανομή Κοινωνικού Μερίσματος 

1. Κατά το έτος 2018 καταβάλλεται ποσό επτακοσίων 
δέκα εκατομμυρίων (710.000.000) ευρώ για την εφάπαξ 
παροχή κοινωνικού χαρακτήρα, ως διανομή Κοινωνικού 
Μερίσματος προς στήριξη των οικονομικά αδύναμων 
προσώπων και ευάλωτων νοικοκυριών. 

2. Το κοινωνικό μέρισμα, είναι αφορολόγητο και ακα¬ 
τάσχετο στα χέρια του Δημοσίου ή τρίτων κατά παρέκ¬ 
κλιση κάθε άλλης αντίθετης διάταξης, δεν υπόκειται σε 
οποιαδήποτε κράτηση, δεν δεσμεύεται και δεν συμψη¬ 
φίζεται με βεβαιωμένα χρέη στη Φορολογική Διοίκηση 
και στο υπόλοιπο Δημόσιο, τα ασφαλιστικά ταμεία ή τα 
πιστωτικά ιδρύματα και δεν υπολογίζεται στα εισοδη¬ 
ματικά όρια για την καταβολή οποιοσδήποτε παροχής 
κοινωνικού ή προνοιακού χαρακτήρα. 

3. Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης το καταβαλλόμενο ποσό δύναται να αυξηθεί, 
εφόσον το επιτρέπουν οι δημοσιονομικές συνθήκες κατά 
το χρόνο έκδοσής της. Με την ίδια ή όμοια απόφαση 
καθορίζονται τα κριτήρια εισοδήματος, περιουσίας, δι¬ 
αμονής ή άλλα για την καταβολή του Κοινωνικού Μερί¬ 
σματος, οι κατηγορίες των δικαιούχων, η βάση, ο τρόπος 
υπολογισμού και το ακριβές ποσό του διανεμόμενου 
Κοινωνικού Μερίσματος ανά κατηγορία δικαιούχου, οι 
προϋποθέσεις, ο φορέας, οι εμπλεκόμενες υπηρεσίες 
και οι επιμέρους αρμοδιότητές τους, η διαδικασία, ο 
χρόνος και ο τρόπος καταβολής, ο χρόνος και ο τρόπος 
ελέγχου των εισοδηματικών και περιουσιακών κριτη¬ 
ρίων για τη χορήγησή του ανά κατηγορία δικαιούχων, 
καθώς και κάθε άλλο ζήτημα τεχνικού ή λεπτομερειακού 
χαρακτήρα. 

Άρθρο 27 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 30 Νοεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Διοικητικής Ανασυγκρότησης 

ΜΑΡΙΑ-ΕΛΙΖΑ 
ΞΕΝΟΓΙ ΑΝ ΝΑΚΟΠΟΥΛΟΥ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Εσωτερικών 

ΑΛΕΞΑΝΔΡΟΣ ΧΑΡΙΤΣΗΣ 

Προστασίας του Πολίτη 

ΟΛΓΑ ΓΕΡΟΒΑΣΙΛΗ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Ναυτιλίας 

και Νησιωτικής Πολιτικής 

ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ 


Αναπληρωτής Υπουργός 
Εθνικής Άμυνας 

ΠΑΝΑΓΙΩΤΗΣ ΡΗΓΑΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 3 Δεκεμβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























